تاكەی فریودان و شاردنەوەی راستییە تاڵەكان\nلەڕۆژی ٤ ئازاری ٢٠١٤ كاتێك بەكارێكی تایبەت رێم كەوتە بەغدا و لەوێ چاوم بەسەرۆك وەزیرانی ئەوسای عێراق بەڕێز نوری مالكی كەوت، و توانیم پاش مشتومرێكی دۆستانە توانیم قەناعەتی پێ بكەم كەمووچەی فەرمانبەرانی هەرێم كوردستان بۆ مانگی نیسان بنێرێت، و یەكسەر وەزیری دارایی ئەوسا بەوەكالەت سەفا‌والدین ئەلسافی راسپارد كە بڕەكەی نزیكەی ٧٠٠ ملیۆن دۆلار بوو بەهوێ كێشەی سیاسی و شەخصی ماوەی دوو مانگ بوو راگیرابوو، و سەركردایەتی سیاسی و حوكومی هەرێم لەداوی چەندین دانیشتن نەیانتوانیبوو بیگێڕنەوە، هەروەها توانیم قەناعەتی پێبكەم بەگێڕانەوەی شایستە دارییەكانی هەرێم و ئامادەیی خۆێ و حكومەتەكەشی بۆ گفتۆگۆی جدی بەمەبەستی چارەسەری كێشە هەڵپەسێردراوەكانی نێوان هەرێم و بەغدا نیشاندا.\nبەڵام لەجیاتی ئەوەی كەستایش و دەستخۆشیمان لێ بكرێت، بەپێچەوانەوە روو بەرووی چەندین تۆمەت و قسەی تایفی نابەجێ كرامەوە كەبەداخەوە هەندێكیان لەلایەن كەسانێك دەكرا كەخۆیان بەدڵسۆزی خەڵك و لافی نیشتمان پەروەری لێ دەدەن.\nمن لێردا بەمافی خۆمی دەزانم بپرسم بۆچی سەردانێكی من بۆلای دۆستێكی دیرێن و هاوڕێی خەباتی ئوپۆزسیونی مام جەلال و یەكێتیی لەدژی رژێمی دیكتاتوری صەدام و دوای روخانیشی، بەخیانەت و خۆفرۆشی و نۆكەرایەتی لەقەڵەم بدرێت كەدەرئەنجامی باشیشی لێبكەوێتەوە، بەڵام راخستنی فەرشی سوور بۆ بەڕێز مالكی لەهەولێر و بەستنی هاوپەیمانیەتی و دەست لەناودەست كردن لە بەغدا پێش چەند رۆژێك و داوای پارەو پۆست و پلەی شەخسی و حزبی ببێتە بەیت و بالورەی راگەیاندنەكان و بەسەركەوتنی مەزن لەقەڵەم بدرێت، كەئەوساو ئێستاش هیچی لێ سەوز نەبوو نەتوانراوە هیچ جۆرە دەستكکەوتێك بۆ میللەتەكەمان لەبەغدا دەستەبەر بكرێت.\nشاردنەوەی شكستی سیاسەت و ستراتیژی سەركردایەتی هەرێمی كوردستان لەسێ ساڵی رابردودا راستییەكی حاشا هەڵنەگرەو دەبێت خۆیان دانی پێدا بنێن، و داوای لێبوردن لەگەل و نیشتمان بكەن لەپای ئەو هەموو نەگبەتی و ناهامەتیانەی كەبەسەر میللەتیان هێنا لەچەند ساڵی رابردودا، بەبێ ئەوەی هێچ هوكارێك واقعی هەبێت بۆئەو هەموو شكستانە.\nئیستاش لەبری ئەوەی چاوێك بەسیاسەتە شكست خورادوكەیاندا بخشێننەوە، و لێگەڕێن میللەت بڕیار لەئاینەدەو شێوازی بەرێوەبردنی خۆی بدات، دەبینین لەچاڵێك دەرمان دەكەن و فڕەمان دەدەنە ناو بێرێكەوە، و لێناگەڕێن ئەم میللەتە خێر لەخۆنەدیوە ئاهێك هەڵبكێشێت و دەبێت هەردەم بناڵێنێت بەدەست سەركردایەتییەكی كاڵفام و كەم ئەزموون، و بوغراو خۆ بەزلزان، كەیاری كردن بە پیرۆزییەكانی میللەت و زۆرجار دۆڕاندنی بۆتە نەریتێكی باو لە لایان.\nبۆیە دەبێت هەموومان بێ سڵەمینەوە و راست و رەوان پێیان بڵێین ئێوەی كەخەمی گەل و نیشتمانتان و ئاكاتان لە ئازار و مەینەتییەكانی خەڵك نەبێت، چیتر ناتوانن نوێنەرایەتی ئەم میللەتە بكەن و خەریكە ئەوەی كەبەدەستیشمان هێناوە بە قوربانی و خەباتی دەیان ساڵەی میللەتەكەمان لەساڵانی رابردوو زۆر بەئاسانی لە دەستی ئەدەین، وەك پێشینانیش وتویانە هەڵگرتنی بەردی زل نیشانەی نەهاویشتنیەتی. دەسەڵاتدارانی هەرێم پرسێكی نیشتمانی و نەتەوەیی گرنگی وەك سەبەخۆیی و دروست كردنی دەوڵەت دوور لەهەموو رێڕەوە یاساییەكان و تەشریعییەكان بۆتە تاقیكرنەوەی چانس و بەخت و ناوچەوان لای ئەوان، و یان نازانن یاخود نایان نەوێت بزان كەمەسەلەیەكی وا چارەنوس ساز بەمەزاجی شەخصی و بەرد فعل نایەتەدی، بەڵكوو بەبەرنامەو پلانی درێژ خایەن و یەكخستن و كۆكردنەوەی نێو ماڵی خۆمان دێتەدی.\n256 جار خوێندراوه‌ته‌وه\nکۆی سه‌ردان: 16769118


یەکەم ساموئێل 11 – Kurdi Sorani Standard (KSS) | Biblica\nیەکەم ساموئێل 11 – Kurdi Sorani Standard (KSS)\nیەکەم ساموئێل 11:1-15\nشاول شاری یاڤێش ڕزگار دەکات\n1ئینجا ناحاشی عەمۆنی سەرکەوت و یاڤێش گلعادی گەمارۆ دا، هەموو پیاوانی یاڤێش بە ناحاشیان گوت: «پەیمانمان لەگەڵدا ببەستە و ئێمەش دەبین بە خزمەتکارت.»\n2بەڵام ناحاشی عەمۆنی وەڵامی دانەوە: «بەمە پەیمانتان لەگەڵدا دەبەستم، بە هەڵکۆڵینی چاوی ڕاستی هەر هەمووتان تاکو ببنە مایەی سەرشۆڕی هەموو ئیسرائیل.»\n3پیرانی یاڤێشیش پێیان گوت: «حەوت ڕۆژ مۆڵەتمان بدەرێ تاکو نێردراو بۆ هەموو خاکی ئیسرائیل بنێرین و ئەگەر کەس نەبوو ڕزگارمان بکات، ئەوا خۆمان دەدەینە دەست تۆ.»\n4جا نێردراوەکان هاتن بۆ گیڤعای شاول و ئەو قسەیەیان بە گەل گوت و گەلیش دەنگیان بەرزکردەوە و گریان. 5لەو کاتەدا شاول لەدوای گاگەلەکەوە لە کێڵگەوە دەگەڕایەوە، شاول گوتی: «چی لە گەل ڕوویداوە، بۆچی دەگرین؟» ئەوانیش قسەکانی پیاوانی یاڤێشیان بۆ گێڕایەوە.\n6کاتێک شاول گوێی لەم قسانە بوو، ڕۆحی خودا بە تواناوە هاتە سەری و زۆر تووڕە بوو. 7ئینجا دوو گای گرت و پارچەپارچەی کردن و بە دەستی نێردراوەکاندا بۆ هەموو خاکی ئیسرائیلی نارد و گوتی: «ئەوەی بەشوێن شاول و ساموئێل11:7 واتە چوون بۆ جەنگ لە دژی ناحاشی عەمۆنی. نەکەوێت، گایەکانی ئاوایان لێ دەکرێت.» جا ترسی یەزدان کەوتە سەر گەل و هەموویان وەک یەک پیاو هاتنە دەرەوە. 8کاتێک شاول لە بەزەقدا ژماردنی، نەوەی ئیسرائیل سێ سەد هەزار و پیاوانی یەهوداش سی هەزار بوون.\n9بە نێردراوەکانیان گوت کە هاتبوون: «ئاوا دەڵێن بە پیاوانی یاڤێش گلعاد: ”سبەینێ کاتێک خۆر گەرم دادێت، ڕزگاریتان بۆ دەبێت.“» ئینجا نێردراوەکان چوون و بە پیاوانی یاڤێشیان ڕاگەیاند، ئەوانیش دڵخۆش بوون. 10پیاوانی یاڤێش بە عەمۆنییەکانیان گوت: «سبەینێ خۆمان دەدەینە دەست ئێوە و ئێوەش چی بە باش دەزانن ئەوەمان لەگەڵدا بکەن.»\n11بۆ سبەینێ شاول سوپاکەی کردە سێ لەشکر، لە بەرەبەیاندا هاتنە ناوەڕاستی ئۆردوگای عەمۆنییەکان و هەتا ئەو کاتەی خۆر گەرم داهات لێیان کوشتن، ئەوانەش کە مانەوە پەرتەوازە بوون، هەتا وای لێهات دوو کەسیان بەیەکەوە نەمانەوە.\nپابەندبوون بە پاشایەتی شاول\n12ئینجا گەل بە ساموئێلیان گوت: «کێن ئەوانەی دەڵێن: ”ئایا شاول وەک پاشا پاشایەتیمان دەکات؟“ ئەو پیاوانەمان بدەنێ با بیانکوژین.»\n13بەڵام شاول گوتی: «کەس لەم ڕۆژەدا ناکوژرێت، چونکە لەم ڕۆژەدا یەزدان فریای ئیسرائیل کەوت.»\n14پاشان ساموئێل بە گەلی گوت: «وەرن، با بچینە گلگال و لەوێ پاشایەتییەکە دووپات بکەینەوە.» 15جا هەموو گەل چوونە گلگال و لەوێ لەبەردەم یەزدان پاشایەتی شاولیان دووپات کردەوە و لەوێ قوربانی هاوبەشییان لەبەردەم یەزدان سەربڕی و لەوێ شاول و هەموو پیاوانی ئیسرائیل ئاهەنگێکی گەورەیان گێڕا.\nKSS : یەکەم ساموئێل 11


رێكه‌وت زه‌كی: لسه‌ر رویێ واقعی حكومه‌تا مه‌رسرور بازرانی نه‌شیایه ته‌جاوزا دوو ئیداره‌یێ بكه‌ت - پرس بادینی\nHome سڵایدشۆو كوردستان هەواڵ رێكه‌وت زه‌كی: لسه‌ر رویێ واقعی حكومه‌تا مه‌رسرور بازرانی نه‌شیایه ته‌جاوزا دوو ئیداره‌یێ بكه‌ت\nرێكه‌وت زه‌كی: لسه‌ر رویێ واقعی حكومه‌تا مه‌رسرور بازرانی نه‌شیایه ته‌جاوزا دوو ئیداره‌یێ بكه‌ت\nپرس میدیا 4:34:00 PM سڵایدشۆو, كوردستان, هەواڵ,\nدیوارێ سیاسی نه‌كو كۆرۆنا\nئه‌ندامێ ئه‌نجومه‌نێ پارێزگه‌ها سلێمانیێ\n1- د ڤێ حه‌فتیێ دا نیشته‌جێیێن پارێزگه‌ها سلێمانی و حه‌له‌بچه و ئیداره‌یا گه‌رمیان و راپه‌رین دشێن ب رێكا فروكه‌خانا سلێمانیێ بگه‌هنه سه‌دان وه‌لات و هه‌ر جهه‌كێ لسه‌ر رویێ ئه‌ردی به‌لێ نه‌شێن بگه‌هنه هه‌ولێرا پایته‌ختێ هه‌رێما كوردستانێ! هه‌تا دشێن بچنه به‌غداژی به‌لێ نه‌شێن بچن هه‌ولێرێ! بوچی؟ ژبه‌ر كۆرۆنایێ! باشه ل به‌غدا و ته‌هران و ئه‌نقه‌ره ژمارا توشبویان زێده‌تره یان سلێمانی؟ باشه سلێمانی و حه‌له‌بچه نه دوو پارێزگه‌هێن جیاوازن! ئه‌رێ بوچی هاتن و چون دنااڤبه‌را وان هه‌ردوو پارێزگه‌هاندا ئاسای یه و بێ كێشه‌یه! ژ به‌ر هندی باوه‌ربكه‌ن ئه‌و دیوارێ سیاسی یه نه‌كو ژ بوی به‌ره‌ڤانیكرنا كۆرۆنایێ یه.\n2- راستتره ئه‌وێن ئه‌و دیوارێ سیاسی د ناڤبه‌را هه‌ولێر و سلێمانیێ دا دروستكری زیره‌كتربن و گوتنا دلێ خو بێژن و ئنیه‌تا خو دیار بكه‌ن! ئه‌گه‌ر نه كۆرۆنا ل كیڤه ب چاڤا دیاره هه‌تا زلگه‌ها دێگه‌له رێكێ لێ بگرن! ئه‌رێ دروسته ژ به‌ر 3 هه‌زار كه‌سان كو هێشتا چاره‌سه‌ر نه‌بونه دیواره‌كێ د روویێ 2 ملیون 250 هه‌زار كه‌سدا دروستبكه‌ن! هه‌روه‌سا ژ لایه‌كێ دنڤه ب سه‌دان كه‌س ژ وه‌لاتێن دی ب رێكا فروكه‌خانا هه‌ولێرێ دهێنه هه‌ولێر به‌لێ بتنێ ژ سلێمانیێ نه! واتا كۆرۆنا ل هه‌مو ئه‌وان وه‌لاتان نینه كو گه‌شتا ژ بوی فروكه‌خانا هه‌ولێرێ ده‌ستپێدكه‌ن؟\n3- مه‌ره‌م ژێ ئه‌وه ئه‌ڤێ حكومه‌تێ دڤێت لسه‌ر شاشه‌یان خوه وه‌كی حكومه‌ته‌كا سه‌رتاسه‌ری نیشانبده، به‌لێ د واقعی داد خورا نابینیت و ته‌جاوزا دوو ئیداره‌یێ ب چ ره‌نگا نه‌كریه، باشه بوچی ژ بوی داخوازیێن شه‌رعی یێن خه‌لكی ژ بوی دوو ئیداره‌ی یێ ب تاوان حساب دكون؟ باشه نها ئه‌م هه‌وه د چدا بنیاسن؟ ب دیوارێ هه‌وه یان ژی ب وێ یه‌كێ كو هه‌تا نها بتنێ 2 مووچه‌یێن دن ب هه‌وه دهێته دان و به‌حس نه‌كه‌ین؟\nBy پرس میدیا at 4:34:00 PM


تەرمی قوربانیانی روداوەكەی نۆكەندی ئینگلیز دەهێنرێنەوە هەرێم – Esta News\nحكومەتی هەرێمی كوردستان رایگەیاند، فەرمانگەی پەیوەندییەكانی دەرەوە و نوێنەرایەتی حكومەتی هەرێم لە فەرەنسا راسپێردراون كاری پێویست بۆ گەڕاندنەوەی تەرمی قوربانیانی رووداوەكەی نۆكەندی ئینگلیز بكەن.\nفەرمانگەی میدیا و زانیاری حكومەتی هەرێم لە راگەیەندراوێكدا بڵاویكردووەتەوە، لە دوای روداوی خنكانی ژمارەیەك هاوڵاتی لە ئاوی نێوان فەرەنسا و بەریتانیا سەرۆكی حكومەتی هەرێم فەرمانگەی پەیوەندییەكانی دەرەوە و نوێنەرایەتی حكومەتی هەرێمـی لە فەرەنسا راسپارد، تاوەكو هەر كارێك كە پێویست بێت بۆ ناسینەوە و گەڕاندنەوەی تەرمی قوربانیانی ئەو رووداوە ئەنجامی بدەن.\nئەوەش هاتووە، فەرمانگەكە و نوێنەرایەتی حكومەت لە فەرەنسا تەواوی ئەو كارانەیان ئەنجامدا كە پێویست بوون بۆ ناسینەوەی تەرمەكان، بەتایبەت ناردنی پەنجەمۆری ئەو هاوڵاتییە كوردانەی لەو بەلەمەدا بوون، بڕیار وایە لە چەند رۆژی داهاتوودا حكومەتی فەرەنسا بەشێوەیەكی فەرمی ناوی ئەو هاوڵاتیانە بداتە حكومەتی هەرێم، بۆ ئەوەی رێكاری تایبەت بۆ گواستنەوەی تەرمەكانیان بۆ زێدی خۆیان بگیرێتەبەر.\nفەرمانگەی میدیا و زانیاری جەختی لەوەش كردووەتەوە، لیست و ژمارەی ئەو قوربانیانەی لە چەند رۆژی رابردودا لە هەندێك میدیا بڵاو كرایەوە، بە هیچ شێوەیەك فەرمی نییە و دەزگا فەرمییەكانی فەرەنسا پشتڕاستیان نەكردووەتەوە.


لەنزیک و هەستیارانە چاوەدێریی دۆخی ئەدلەب دەکەین - Mehr News Agency\nAP ١٣٩٨ Esfand ٩ ١٨:٥٣\nNews Code 31251\nوەزارەتی دەرەوەی کۆماری ئیسلامی ئێران لە کاردانەوە بە هەلومەرجی ئەدلەبی سووریا ڕایگەیاند: ئێران لە نزیک و هەستیارانە خەریکی چاوەدێری و پەیجووریی گۆڕانکاری و پاشهاتە مەیدانییەکانی ئەدلەبە.\nبە ڕاپۆرتی ئاژانسی هەواڵی مێهر، وەزارەتی دەرەوەی کۆماری ئیسلامی ئێران بە دەرکردنی ڕاگەیێندراوێک لەبارەی گۆڕانکارییەکانی ئەم دواییەی ئەدلەبی سووریا، ڕایگەیاند: ئێران لە نزیک و هەستیارانە خەریکی چاوەدێری و پەیجووریی گۆڕانکاری و پاشهاتە مەیدانییەکانی ئەدلەبە و پێداگرە لە زەروورەتی ئیدارەی کەشی ئاڵۆزی ئێستا و هێورکردنەوەی لە زووترین کاتی مومکیندا.\nلەو ڕاگەیێندراوەدا هاتووە: کۆماری ئیسلامی ئێران بە ئاوردانەوە لە بڕیاری پێشووی سەرکردەی وڵاتانی بەشداری ڕەوتی ئاستانە بۆ بەڕێوەچوونی ئەو دانیشتنە لە تاران، جەخت لە درێژەی هەوڵەکانی خۆی بۆ بەڕێوەچوونی لەم دۆخە هەستیارەدا دەکات و لە سەر ئەو بڕوایەیە کە ئەو دانیشتنە دەتوانێ ڕۆڵێکی کارای بێت لە درێژەی ڕێککەوتنەکانی پێشوو بۆ بەرەنگاربوونەوەی تیرۆریزم، خۆبواردن لە هەر جۆرە زیان گەیشتنێک بە خەڵکی سڤیل و چارەسەریی سیاسی کێشەکان.\nوەزارەتی دەرەوە ڕاشیگەیاند: کۆماری ئیسلامی ئێران بە ئیدانەکردنی هەڵمەتی لایەنی سێهەم بە تایبەت ویلایەتە یەکگرتووەکانی ئەمریکا کە هەوڵی خەوشەدار کردنی ئەو ڕەوتە دەدات و بەردەوام بە شێوەی نابەرپرسانە بە دوای ئاژاوە هەڵگیرسان لە ناوچە و وەک خۆی ڕایگەیاند ئامانج لە ئامادەبوونی لە سووریا تاڵانی سەرچاوەگەلی نەوتیی ئەو وڵاتەیە.


سەلاحەدين دەميرتاش: كورد دەيەوێت بۆخۆي خۆي بەڕێوە ببات  تفريحي سرگرمي تفريحي سرگرمي .\nسەلاحەدين دەميرتاش: كورد دەيەوێت بۆخۆي خۆي بەڕێوە ببات\nلە سيمينارێكدا كه 26/04/2012بۆ شاندي پارتي ئاشتي و ديموكراسي BDP لە واشنگتن ئامادەكرابوو، هەر يەك لە سەلاحەدين دەميرتاش و گوڵتان كيشاناك هاوسەرۆكاني BDP و ئەحمەد تورك، هاوسەرۆكي كۆنگرەي كۆمەڵگاي ديموكراتيك رونگەي خۆيان بۆ پرسي كورد بۆ بەشداربووان شي كردەوە.\nسەلاحەدين دەميرتاش لە بەشێكي وتەكاني گوتي "كێشەي كورد تەنها كێشەي توركيا نيه، بەڵكو گرفتێكي گەورەي ناوچەيي و جيهانيه. كێشەي كورد، كێشەي نەتەوەيەكە كه دەيهەوێت بۆخۆي خۆي بەڕێوە ببا".\nدەميرتاش گوتيشي "لەڕوانگەي ئێمه، كێشەي كورد لە توركيا لەنێوان كورد و تورك نيه، بەڵكو كێشەي نەتەوەي كورد و حكومەتي توركيايه".\nناوبراو سەبارەت به پەيوەندي نێوان BDP و PKK، گوتي "ئێمه بڕوامان بەوە نيه لە رێگاي توندوتيژيەوە مافەكانمان بەدەست بهێنين. ئێمە پارتي كرێكاراني كوردستان وەك رێكخراوەيەك دەبينين كه بەرگري لە مافەكاني كورد دەكا.\nبەشێكي زۆري لايەنگراني پارتي كرێكاراني كوردستان دەنگيان به ئێمە داوە، ئێمە نوێنەري ئەو كەسانەين كه دەنگيان پێداوين و هيچ پەيوەنديەكي رێكخراو لەنێوان ئێمه و پارتي كرێكاراني كوردستاندا نيه و ناكرێ ئێمە وەك باڵي سياسي PKK سەير بكرێين".\nگوڵتان كيشاناك لە بەشێكي قسەكاني رەخنەي لەسياسەتي نكۆڵي كردن لە زماني كوردي گرت و گوتي "بەكار هێناني زماني دايكي لە سەدەي بيست و يەكەم نابێ وەك داخوازيەك سەير بكردرێت، ئەمە مافێكي سروشتيه و نابێ زمانێك كه 40 مليۆن كەس قسەي پيدەكا قەدەغە بكرێ".\nكيشاناك گوتيشي "بەبێ ديموكراسي كێشەكان چارەسەر نابێ. ئێمە لەسەر ئەو باوەڕەين ديموكراسي دەرماني توندوتيژيە و كێشەكان چارەسەر دەكات".\nهاوسەرۆكي BDP سەبارەت به پەيوەندي پارتەكەي به PKKەوە گوتي "ئەو گرفتانەي ئێمه باسي لێوە دەكەين پارتي كرێكاراني كوردستانيش باسي دەكا. بە بڕواي ئێمه هەر كەسێك كار بۆ مرۆڤايەتي بكا و كاري باش بۆ كۆمەڵگايەكي ديموكراتيك ئەنجام بدا، جێگەي رێز و ستايشه.\nئەحمەد تورك، هاوسەرۆكي كۆنگرەي كۆمەڵگاي ديموكراتيك، پرسياري ئاڕاستەي بەشداربووان كرد و گوتي "ناوەڕۆكي كێشەكە لەوەدايە كە كورد هەلي بۆ نەڕەخساوە بيروڕاي خۆي ئازادانه دەرببڕێت و PKK هەر بۆ ئەوە دامەزراوە. پێويسته لەوە تێ بگەين ئاخۆ كوردە توندوتيژي بەكار دەهێنێ ياخود حكومەتي توركيا كه دان به هيچ مافێكي كورد نانێت و داواكاريە ئاشتيانەكەي به چەك ولام دەداتەوە".\nئەحمەد تورك راشيگەياند "من لە قوڵايي دڵەوە لەو بروايەدام ئەگەر توركيا دان به زمان و ناسانامەي نەتەوەيي كورد بنێت، كورد و تورك دەتوانن پێكەوە به ئاشتي بژين".\nماوەي چەند رۆژه، بە مەبەستي ديدار و چاوپێكەوتن لەگەڵ بەرپرساني ئەمريكايي و تاوتوێ كردني پرسي كورد، شاندێكي پارتي ئاشتي و ديموكراسي و كۆنگرەي كۆمەڵگاي ديموكراتيك سەرداني وڵاته يەكگرتووەكاني ئەمريكايان كردووە.\nرۆژي سێ شەممه، شاندەكە له‌گه‌ڵ پيهليپ گۆڕدون، جێگري وه‌زيري ده‌ره‌وه‌ي ئەمريكا و به‌رپرسي دۆسيه‌ي ئه‌وروپا و ئه‌ڤڕاسيا كۆبوونەوە.\n+ نوشته شده: ۳ ارديبهشت ۱۳۹۹ساعت: ۰۱:۰۸:۴۷ توسط: مينيس وبلاگي در زمينه علمي آموزشي و مطالب سرگرمي از قبيل بيوگرافي داستان و حكايت و مطالب خواندني جالب ميباشد. موضوع:\nهمه : 41219


بۆ بەدواداچونی کارەکانیان بەڕێوەبەری گشتی پڕۆژەی بینای نوێی ماڵی بەساڵاچوان بەسەردەکاتەوە.\nئەمڕۆ ٢شەممە ،٦ی٩ی ٢٠٢١ ، بەڕێز ،نەهرۆ عەبدوڵڵا عەلی ، بەڕێوەبەری گشتی چاودێری و گەشەپێدانی کۆمەڵایەتی ، بە یاوەری ئەندازیار ، بەختیار عەلی حەمە غەریب،لێپرسراوی بەشی ئەندازیاری و،ئەندازیار، مەیساء احمد ڕەفیق، بینای نوێی ماڵی بەساڵاچوانی لە شارەدێی سیتەک بەسەرکردەوە.\nلەوسەردانەدا بەڕێز بەڕێوەبەری گشتی لە گیروگرفتەکانی بەردەم تەواو بونی بیناکە کۆڵیەوەو داوای کرد پەلە بکرێت لە ڕاپەڕاندنی کارەکان و تاواو کردنی بیناکە .\nهەروەها بەڕێز بەڕێوەبەری گشتی ڕایگەیاند بە خۆشحاڵیەوە کارەکانی پڕۆژەکە بە ڕێژەی لە ٪٧٥ تەواو بوەو دەست خۆشی بەڕێز ، وەزیری کاروباری کۆمەڵایەتی و خۆی لە بنەماڵەی خێرخواز (مام حەمە میرزا) کرد کە ئەم پڕۆژەگرنگەی دەست پێکردوەو داواش دەکەم کە خێرخوازانی تر سەرمایەکانیان لەم پڕۆژە گرنگانە بەگەڕ بخەن و دەستخۆشیش لە تەواوی ستاف و کرێکارانی پڕۆژەکان دەکەم و پاڵپشتی خۆم و بەڕێوەبەرایەتی گشتی چاودێری کۆمەڵایەتی سلێمانی بۆ هەر پڕۆژەیەکی هاوشێوە دوپاتدەکەمەوە .\nجێگەى باسە، پرۆژەی دروستکردنی بینای نوێی ماڵی بەساڵاچووانی سلێمانی لە شارەدێی سیتەک، پڕۆژەیەکی خێرخوازیەو لەلایەن خانەوادەی (مام حەمەمیرزا)و کوڕو نەوەکانیەوە دروست دەکرێت‌و لە بەرواری، ٨ی ٨ی ٢٠٢٠، گرێبەستی کارکردنەکەی ڕاگەیەنرا\nبەڕێوەبەرایەتى گشتى پۆستێک بە کێبڕکێ و ڕەخساندنى هەلى چونیەک...


بەوێنە: لە هەولێر گەورەترین پاڵەوانیەتی کراوەی تێنسی سەرزەوی بەکۆتاهات\nناوخۆیی :: 09/10/2019 :: 94 جار بینراوە\nجیهان :: 20 خولەک پێش ئێستا\nناوخۆیی :: 4 کاتژمێر پێش ئێستا\nدرەنگانی شەوی رابردوو رێککەوتی ٨ ـی ئۆکتۆبەر، لە شاری هەولێر پێنجەمین پاڵەوانیەتی کراوەی تێنسی سەرزەوی ئەندازیار کەمال بە کۆتاهات کە بۆ (٩٩) تێنسکاری عێراق و هەرێمی کوردستان رێکخرابوو لەسەرجەم ئاست و تەمەنەکانی کوڕان و کچان.\nیارییەکانی پاڵەوانیەتیەکە ماوەی (١٠) رۆژی خایاند کە رۆژانە لە یاریگەی تارتانی ئەکواپارک لە شاری هەولێر لە چەند کاتێکی جیاواز یارییەکان بەڕێوەدەچوو، سەرجەم تێچووی پاڵەوانیەتیەکەش لە ئەستۆی کەسایەتیەکی وەرزشی دیاری شاری هەولێر خەرجکرا کە ئەمە جاری پێنجەمە پاڵەوانیەتی هاوشێوە لەسەر ئەستۆ خۆی رێکدەخات.\nپاڵه‌وانیه‌تیه‌كه بۆ ماوه‌ی ١٠ رۆژ به چاودێری لیژنه‌ی ئۆڵۆمپی هه‌رێمی كوردستان و بە سه‌رپه‌رشتی یه‌كێتی تێنسی سه‌رزه‌وی هه‌ولێر ئه‌نجامدرا و سه‌رجه‌م خه‌رجیه‌كانی پاڵه‌وانیه‌تیه‌كه‌ش له‌لایه‌ن ئه‌ندازیار (كه‌مال) دابین كرابوو.\nله‌دوا ڕۆژی ڕكابه‌رییه‌كانی پاڵه‌وانیه‌تیه‌كه كه نزیكه‌ی 100 یاریزان له پێنج ئاستی جیاواز به‌شداریان كردبوو، دوای ركابه‌ریه‌كی به‌هێز و پیشاندانی ئاستێكی به‌رزی یاری تێنسی سه‌رزه‌وی\nئه‌نجامی كۆتایی سه‌رجه‌م ئاسته‌كانی پاڵه‌وانیه‌تیه‌كه به‌مشێوه‌یه‌بوو:\nئاستی 10 ساڵان:\n(داهێن زه‌رده‌شت ـ هانا ئه‌ڤده‌ل) ـ (2 – 0) گێم بۆ داهێن.\nئاستی 14 ساڵان:\n(محه‌ممه‌د نیهاد ـ ئاكام دلزار) ـ (2 – 0) گێم بۆ محه‌ممه‌د).\n(داریان عه‌بدولقه‌هار ـ محه‌ممه‌د ئه‌بووزید) ـ (2 – 1) گێم بۆ داریان.\nئاستی به‌ته‌مه‌نه‌كان (دێرینه‌كان):\n(ناسر عه‌بدولره‌زاق – وریا عه‌بدولقادر) ـ (2 ـ 1) گێم بۆ ناسڕ.\nئاستی جووتی دێرینه‌كان:\n(وریا عه‌بدولقادر و به‌سام محه‌ممه‌د) ـ (شێروان ڕه‌ئووف و رێبین كه‌یفی) ـ (2 ـ 0) گێم بۆ وریا و به‌سام.\nناوخۆیی :: 21 کاتژمێر پێش ئێستا\nناوخۆیی :: 24 کاتژمێر پێش ئێستا\nشنایدەر نهێنییەک ئاشکرا دەکات


"دوو كاتژمێر بۆ كشانەوەی پێشمەرگە دانرابوو"شێخ جەعفەر: هێزە عیراقیەكان نیازی هێرشیان هەبوو بۆ كەركوك - Kirkuknow\n“دوو كاتژمێر بۆ كشانەوەی پێشمەرگە دانرابوو”\nشێخ جەعفەر: هێزە عیراقیەكان نیازی هێرشیان هەبوو بۆ كەركوك\nخەرابەرووتە، 2015، هێزەكانی پێشمەرگە لە سەنگەرەكانی رۆژئاوای كەركوك فۆتۆ: كەركوك ناو\nجەعفەر شێخ مستەفا، فەرماندەی باڵای هێزەكانی پێشمەرگە ئاشكرایكرد هێزە عیراقییەكان نیازی هێرشكردنە سەر كەركوكیان هەبووە‌و مۆڵەتی دوو كاتژمێریان داوە بۆ كشانەوەی پێشمەرگە، بەڵام رێگە بەو هەوڵەیان نەدراوە.\nوتەكانی ناوبراو، ئەمڕۆ هەینی 13-10 لە كۆنگرەیەكی رۆژنامەوانیدا هات لە كەركوك دوابەدوای كۆبوونەوەیەكی باڵای فەرماندە سەربازییەكانی هێزی پێشمەرگە، بۆ تاوتوێكردنی دۆخی ئەمنی پارێزگاكە‌و جموجۆڵی هێزە عیراقییەكان.\nشێخ جەعفەر، فەرماندەی هێزەكانی 70 ئاشكرایكرد هێزە عیراقییەكان نیازی هێرشكردنە سەر كەركوكیان هەبوو لە شەوی رابردوودا، بۆ ئەوەش جموجۆڵ‌و كۆبوونەوەیان هەبووە، لەو چوارچێوەیەدا نامەیان بۆ فەرماندەی میحوەری باشور ناردووە‌و داوایانكردووە، پێشمەرگە لەماوەی دوو كاتژمێردا بكشێتەوە.\nهەروەها باسی لەوەكرد ئەوان ئامادەنەبوون ناوچەكان چۆڵبكەن‌و هێزە عیراقییەكانیش، گفتوگۆیان رەتكردۆتەوە‌و سوربون لەسەر پاشەكشێی پێشمەرگە، بەلام بڵاوەپێكردنی پێشمەرگە‌و تۆكمەكردنی سەنگەرەكان شكستی بەو هەوڵە هێناوە‌و نەیانتوانیووە هێرش بكەن.\nفەرماندەكەی پێشمەرگە دەڵێت بڕیاری سیاسی كوردستان‌و ئەوان خۆ بەدوورگرتنە لەشەڕ، ئەوەش نەك لەبەر ئەوەی لێی دەترسن، بەڵكو ئامادەن بۆ وەلامدانەوەی هەر هێرشێك.\nهەروەها كشانەوە‌و پاشەكشێی پێشمەرگە لە چەند سەنگەرێك بۆ تاكتیكی سەربازی ناوبرد.\nوەستا رەسوڵ، فەرماندەی میحوەری باشوری كەركوكی پێشمەرگە لە كۆنگرە رۆژنامەوانیەكەی دوای كۆبونەوەی فەرماندە سەربازیەكان جەختیكردەوە تائێستا هیچ رێگەچارەیەك بۆ چارەسەری كێشەكان لەرێی گفتوگۆوە نییە‌و ئەوان وەكو پێشمەرگە، سەنگەرەكانی خۆیان قایم كردووە‌و ئامادەن بۆ وەڵامدانەوەی هەر هێرشێك.


لە ئێستا دا چ بکەین بۆ ئەوەی شەرمەزاری مێژووی خۆمان نەبینەوە؟ – خاکی کوردیا\nلە ئێستا دا چ بکەین بۆ ئەوەی شەرمەزاری مێژووی خۆمان نەبینەوە؟\nجارێکی دیکەش وەک کورد، ئەوەمان بۆ دەرکەوت کە ئەوەی نابێ پشتی بێبەستین، دەوڵەتانی دیکە بە تایبەتی زلهیزەکانن. چونکە بە هاسانی ئامادەن بۆ بەرژەوەندێکی بچووکی سیاسی و ئابووریی خۆیان، چارەنووسی نەتەوەیەک بکەنە قوربانی. بەڵام بیروڕای گشتی خەڵکی وڵاتانی ڕۆژاوایی، میدیاکانیان، بزووتنەوە سیاسی و کۆمەلایەتییەکانیان، ڕێکخراوە مەدەنییەکانیان، کەسایەتییە مرۆڤدۆستەکانیان، ئەخلاق و بەرپرسیارەتی و پرەنسیپیان هەیە و لە پشتیوانی لە خەباتی ڕەوای نەتەوەی کورد‌دا، زۆر لە دەولەتەکانیان ڕاستگۆتر و شێلگیرترن. کاریگەرییشیان لە سەر ناوەندە سیاسییەکانی خۆیان هەیە.\nچۆن دەتوانین سەرنجی ئەم بەردەنگە گرنگانە بۆ لای چارەنووسی لە مەترسیی کەوتووی نەتەوەکەمان لە ڕۆژاڤای کوردستان ڕابکێشین و هانایان بۆ بەرین کە نەهێڵن نیازە چەپەڵەکانی ئۆردووغان وموعامەلەی ترامپی بازرگان بە چارەنووسی کوردەوە، سەر بگرێ؟ خۆڕاگری لە مەیدانی شەڕ، لە شەڕێکی لە هەموو بارێکەوە نابەرامبەر و پڕ تێچووی ئینسانی لە زیانی کورد، ئەگەر چی لە پێشەوەی هەموو هۆکارێکی دیکەوەیە، بەڵام ئەوەش سنوورێکی هەیە. دەمێنێتەوە١: – خرۆشان و لە سەرشەقامبوونی کوردستانیان لە هەموو پارچەکان و لە دەرەوەی وڵات بە پشتیوانی لەخەڵکی ڕۆژاڤای کوردستان، ٢- بە دۆکیۆمێنت کردنی تاوانەکانی هێرشی داگیرکەرانەی سوپای تورک و بەکرێگیراوە هاوپەیمانەکانیان.\nکوشتاری ژن و منداڵ، بەکارهێنانی چەکی قەدەغەکراو تەنانەت لە دژی خەڵکی سڤیل، دەست نەپاراستن لە وێرانیی شار و ماڵی خەڵک، نەخۆشخانە، قوتابخانە ، مزگەوت، پرد و کانی و ڕێگا و بان و …، ئاوارەکردنی سەدان هەزار پیر و ژن و منداڵ لە زێد و سەرزەویی خۆیان، هەوڵی گۆڕینی دێمۆگرافیی ناوچەکە و نیشتەجێکردنی خەڵکێکی دیکە لە سەر خاک و ماڵ و حاڵیان، تاوانی دڕندانەی هێزی هێرشکەر بەرامبەر خەڵک و تاڵان و ڕاوڕووتیان، لەو بابەتانەن ئەگەر بە دۆکیۆمێنت بکرێن، و بخرێنە بەر سەرنجی بەردەنگە ئاماژە پێدراوەکان، دەتوانن زۆرترین کاریگەرییان هەبێ. گرنگ ئەوەیە چەند تیم یا گرووپی خۆبەخش لە میدیاکاران، پێک بێن و قۆڵی هیممەت هەڵماڵن. لەو فیلم و وێنە و ڤیدیۆ و راپۆرتانەی لە تۆرە کۆمەلایەتییەکان و میدیا کوردیییەکان بڵاو دەبنەوە، دۆکیۆمێنتی کورت، بە ڕوونکردنەوە و ژێرنووس بە زمانی جۆراوجۆر ئامادە بکەن و بیگەیەننە بەردەنگی خۆیان.\nئێمەی کورد ئەگەر دەولەت و فڕۆکەی شەڕکەر و سوپای تەیار بە چەکی مودێڕن و بانک و دام و دەزگای دەوڵەتانمان نیە، خۆ هێزی مرۆیی زۆر و، ئینسانی خاوەن هیممەت و شارەزایی جۆراوجۆرمان هەیە. ئەگەر لەمڕۆ و لەم ساتەوەختە مێژووییەدا بە هەموو توانامانەوە وەخۆ نەکەوین و، ئەوەی لە دەستمان دێ نەیکەین، مێژوو سەبارەت بە کەمتەرخەمیمان لە ئاست ئەو چارەنووسەی لە ڕۆژاڤای کوردستان خەریکە تووشی نەتەوەکەمان دەبێتەوە، لێمان نابوورێ. پێم خۆشە ئێوەی دڵسۆز و بێ ئۆقرەی ئەم دۆخە، بە پێشنیار و سەرنجی خۆتان ئەمم جۆرە فکر و بیرۆکانە دەولەمەند بکەن و کاروانەکە بخەنە ڕێ.\nPrevious نامه ای به مظلوم کوبانی\nNext ماهاراجه و نواب های ایران در کوردستان


14:57 - 21 جۆزەردان 2719\nئاژانسی کوردپا: کاسبکارێکی کوردی خەڵکی شارستانی \_"نەغەدە\_"، بە هۆی تەقەی ڕاستەوخۆی نیزامییانی حکوومەت لە سەردەشتدا، بریندار بوو.\nبەپێی ڕاپۆرتی گەیشتوو بە ئاژانسی هەواڵدەریی کوردپا، شەوی پێنجشەممە، ١٦ی جۆزەردان، کاسبکارێکی کورد بە ناوی \_"سیروان عەزیززادە\_"، خەڵکی خەلیفانی نەغەدە، لە ناوچەی چۆمانی سەردەشتدا، بە تەقەی ڕاستەوخۆی نیزامییانی حکوومەت، بەتوندی بریندار بوو.\nبە وتەی سەرچاوەیەکی ئاگادار، نیزامییانی حکوومەت، ماشینی ئەم کاسبکارە کوردەیان، بەبێ ئاگادارکردنەوە، داوەتە بەر دەسڕێژیی گولـلە و ماشین و کەلوپەلی ناوبراویان زەوت کردووە و لەگەڵ خۆیان بردوویانە.\nئەم سەرچاوە ئاگادارەیە زیادی کرد: \_"ئەم کاسبکارە کوردە بۆ چارەسەریی پزیشکی ڕەوانەی ناوەندی دەرمانی کراوە و دۆخی تەندروستیی ناجێگیرە.\_"\nئەم کاسبکارە کوردە، تەمەنی ٣٠ ساڵە و خێزاندارە و منداڵێکیشی هەیە.\nلە لایەکی تریشەوە، شەوی یەکشەممە، ١٩ی جۆزەردان، کۆڵبەرێکی کورد بە ناوی \_"ئەحمەد حاجی عەلی\_"، بە هۆی تەقەی ڕاستەوخۆی هێزەکانی سپای پاسدارانەوە، لە ناوچەی \_"کانی زەرد\_"ی سەردەشتدا، بەتوندی بریندار بوو.\nهەروەها چەند ڕۆژی پێش، گرووپێک لە کۆڵبەرانی کورد لە بەرزاییەکانی شارستانی پیرانشاردا، کەوتنە کەمینی هێزەکانی سپای پاسدارانەوە و دوای تەقەی ئەم هێزانە، کۆڵبەرێکی کورد بە ناوی \_"ئومید محەمەدپوور\_" بەتوندی بریندار بوو.


قائمقامی بنەسڵاوە دیموكراتی لە كەلار ئەوها نیە.. سەباح ساڵەیی – Denegkan\nقائمقامی بنەسڵاوە دیموكراتی لە كەلار ئەوها نیە.. سەباح ساڵەیی\nبنەسڵاوە ئۆردوگاى زۆرە ملێى نیشتەجآ كردنی كەركوكیەكانە لە سەردەمی بەعس و ئەنفال. ئەو شارۆچكەیە ژمارەیەكی ئێجگار زۆر خەڵكی نیشتمان پەروەر و بنەماڵەى شەهیدان و پێشمەرگە و ئەنفال تێیدا گیرساونەتەوە، لەبەر بارى گرانی ژیان و نیشتەجآ بوون لە هەولێر رۆژ بە رۆژ ئەو شارۆچكەیە فراوان دەبێت و بۆتە پەناگەى ژمارەیەكی زۆرى خەڵكی هەژارى ناوچەكانی هەولێر و كەركوك و دەشتەكەشی، ئێستا بنەسڵاوە قەزایە و (حسێن كەلارى) ناوێك كە نازانم چى گەیاندویەتیە ئەو بنەسڵاوەیە كە بە پآى ناوەكەى بووایە دەبووایە ئێستا لە كەلار قائمقام بووایە كورد ووتەنی (ئەگەر مانگا بە دۆ بووایە لەبەر دەرگاى خاوەنەكەى دەبوو) بە گوێرەى قیاسی ئەو بنەمایە بێت حسێن كەلارى سوودى كەسی نیە، چونكە خەڵكی ناوچەكە و هەولێر و دەشتەكەی باشتر بە وەزعی خۆیان دەزانن بۆیە دەبووایە دەسەڵات دەمێك بەر لە ئێستا بیرى لەوە كردبووایەوە جەنابی قائمقامی ڕەوانەى گەرمیان كردبایەوە، چونكە دەمێكە لە قوتابخانەى دیموكراتی و كوردایەتی هەولێر قۆناغەكانی خوێندنی تەواو كردووە و بۆتە پرۆفیسۆرى پاراستنی مافەكانی مرۆڤ و چەسپاندنی بنەماكانی دیموكراسی لە نەهێشتنی گەندەڵى و دادى كۆمەڵایەتی و یەكسانی نێوان هەموو چین و توێژەكان لە بنەسڵاوە و قەزا و ناحیەكانی تریش كە سەر بەو ئیدارەیەن، چونكە جارێك گوێم لە ئۆردوگاكانی شۆرش و رزگارى و ئەوانی تریش كە دەستە خوشكی بنەسڵاوەن هاواریان دەكرد جیاوازى نیە لە نێوان قائمقامەكانی ئێستا و بەرێوەبەر ناحیەكانی پێش ڕاپەرین، ئاخر ئەوان روحیان ئەنفال دەكردین بەڵام حسین كەلارى ئازادی و گیرفانمان ئەنفال دەكات، بەڵگەش لەسەر ئەو قسەیە ڕۆژى 9/3/2008 كە یادى ڕاپەرین و ئازادىیە حسێن كەلارى قائمقامی بنەسڵاوە تەنها لەسەر گرتنی رەخنە مەفرەزەى پۆلیس دەنێرێتە سەر ماڵى شوفێرێك بە ناوى (ئازاد) تەنها لەبەر ئەوەى لەبەردەم لێژنەى گواستنەوەى وەزارەتی گواستنەوە بۆ بەدواداچوونی كێشە و گرفتەكانی هێڵەكانی گواستنەوەى ناو شارى هەولێر و دەوروبەرى گووتویەتی ئێمە شوێنى وەستانمان نیە رۆژانەش دەبێت پارەى وەستان بدەین ناسنامە نوآ بكەینەوە هەر لەگەڵ ئاكادار كردنەوەى قائمقام و گەیشتنی ئەو زانیاریە لە رێگەى بەرپرسی هێڵی بنەسڵاوە كەوا شەریكە لەگەڵ قائمقام و نوێنەرى خۆیەتی لە جیاتی ئەو برادەرە كارى سەندیكایی بكات و داكۆكی لە مافەكانی شوفێران بكات كەوا گوایە نوێنەرى سەندیكاى گواستنەوەیە هەڵساوە بە گواستنەوەى ئەو رەخنانەى شوفێرى ناوبراو بۆ قائمقام و ئەویش راستەوخۆ مەفرەزەى پۆلیسی بۆ دەركردووە بە مەبەستی گرتنی و لە قوڕدانی دەمی بۆ ئەوەى جارێكی تر كەس زاتی ئەوە نەكات رەخنە بگرێت و داواى مافی خۆى بكات، ئاخر توخوا خەڵكینە ئێوە و ئەو پرسیارانە ئێستا سەردەمی ڕاوەدوونانی خەڵكە لەسەر داواكردنی مافی خۆى، توخوا قائمقام شەرمە دواى دەوامی ئاسایی مەفرەزەى پۆلیس و ئاسایش دەنێرێت هەڵكوتنەوە سەر خەڵكی سڤیل و قۆڵبەست كردنیان، ئاخر بۆچی ئەوە تۆقاندن نیە؟! تیرۆرى رۆح و زمان نیە، كاكى قائمقامی دیموكراسی و ئاشتیەكەت لە كوآیە، نوێنەرى سەندیكاى گواستنەوە كە حەیاى سەندیكاشتان بردووە، چونكە هیچ جیاواز نیت لەگەڵ نقابەكەى سەردەمی بەعسی نەفرەت لێكراو لە جیاتی داكۆكی لە هاوپیشەكانت بكەیت جاسوسیان لەسەر دەكەى، ئەو پارە حەرامانەى كە دەمی خۆت و ئاغاكەت لە جەنابی قائمقام دەكەوێت بڕوا بكە ماڵ و مناڵەكەتان توشی نەهامەتی دەكات ئاخر قوتی حەرامە، بۆ شەرم لە خۆتان ناكەن دەزانن رۆژ بە رۆژ لەبەر چاوى خەڵك سووكتر دەبن!! بۆیە پێویستە قائمقام بچێت بەشدارى لە چەند وۆرك شۆپێك بكات لە كەلار و گەرمیان تا بزانآ ئاخۆ دیموكراسی و بەرێوەبردن لەوێش وەك لاى جەنابیەتی؟.\nPrevious رۆژ باش گەریلا..سەركەوتنت پیرۆز….. نورى بێخاڵى\nNext بە رەسەنكردنى دەق….. عەبدولموتەلیب عەبدوڵڵا


كازمی: تۆماری دەنگدەران یەکێکە لە ئاستەنگە گەورەکان | Esta Media Network\nسەرۆکوەزیرانی عێراق ڕایدەگەیەنێت، پابەندن بە ئەنجامدانی ھەڵبژاردنی پێشوەختە لە وادەی دیاریکراوی خۆیدا لە شەشی حوزەیرانی 2021 و تۆماری دەنگدەرانیش بە یەكێك لە “ئاستەنگە گەورەكان”ی پڕۆسەكە ناودەبات.\nمستەفا کازمی، سەرۆكوەزیرانی عێراق ئەمڕۆ یەكشەممە 15ی تشرینی دووەم وتی، پابەندن بە ئەنجامدانی ھەڵبژاردنی پێشوەختە لە وادەی دیاریکراوی خۆیدا لە شەشی حوزەیرانی 2021 و وتیشی، “ھەڵبژاردنی پێشوەختە، ئەرکی سەرشانمانە کە ئەنجامی بدەین، چونکە یەکێک لە داواکارییە سەرەکییەکانی خۆپیشاندەرانی تشرینی یەکەمی 2019”.\nئاماژەی بەوەشداوە تۆماری دەنگدەران “یەکێکە لە ئاستەنگە گەورەکان”ی بەردەم کۆمیسیۆنی ھەڵبژاردنەکان و داوای لێكردوون کاربکەن لەپێناو سەرخستنی ھەڵبژاردنی پێشوەختە.\nئەو وتانەی كازمی ئەمڕۆ لەمیانەی كۆبوونەوەیدا بوو لەگەڵ ئەندامانی کۆمیسیۆنی باڵای سەربەخۆی ھەڵبژاردنەکان، وەك ئەوەی نوسینگەی ڕاگەیاندنی سەرۆكوەزیران بڵاویكردووەتەوە.\nبەپێی ڕاگەیەنراوەكە لە بەشێكی دیكەی کۆبوونەوەکەدا، داواکاری و خواستی کۆمیسیۆنی ھەڵبژاردنەکان بۆ ئەنجامدانی ھەڵبژاردنی پێشوەختە خراوەتە بەرباس و لای خۆیەوە سەرۆكوەزیران بەڵێنیداوە کە بەزووترین کات پێداویستییەکانیان دابینبکات بۆ ئەوەی بتوانێت ئەو ئەرکە مێژووییە ئەنجام بدات.\nترەمپ لە ئەگەری كوژرانی هەر ئەمریكییەك لە عێراق هەڕەشەی وەڵامی توند دەكات\nڕۆژنامەی واشنتن پۆست لەسەر زاری بەرپرسانی ئەمریكاوە بڵاویكردەوە، دۆناڵد ترەمپ هەڕەشەی تۆڵەی خێرا و توندی كردووە ئەگەر هەر…


قەرزەكانی توركیا گەیشتە 447 ملیار دۆلار – Knwe.org\nسەرەکی » ئابووری » قەرزەكانی توركیا گەیشتە 447 ملیار دۆلار\nقەرزەكانی توركیا گەیشتە 447 ملیار دۆلار\nبەگوێرەی داتاكانی وەزارەتی گەنجینە‌و دارایی توركیا، كۆی گشتی قەرزە دەرەكییەكانی سەر توركیا گەیشتۆتە 446 ملیار‌و 900 ملیۆن دۆلار، كە ئەوەش یەكسانە بە لەسەدا 61 پۆینت 9ی داهاتی نیشتیمانی ئەو وڵاتە.\nهاوكات وەزارەتی گەنجینە‌و دارایی توركیا پێشبینی كردووە، لەمانگی تشرینی یەكەم‌و دووەمی ئەمساڵدا قەرزە ناوخۆییەكان بەبڕی 3 ملیار‌و 500 ملیۆن لیرەی توركی زیادبكات، ئەوە لەكاتێكدایە كە بەپێی پلانی وەرزی پێشبینیكراوە لە چارەكی كۆتایی ئەمساڵدا، حكومەتی توركیا 7 ملیار‌و 300 ملیۆن لیرە لە بانكەكانی ناوخۆ قەرز بكات.\nبەرزبوونەوەی قەربارەی قەرزەكانی توركیا، زیانێكی گەورەی بە بەهای لیرە‌و گەشەی ئابووری ئەو وڵاتە گەیاندووە‌و بۆ سێهەمجار لەسەر یەك‌و لە چارەكی دووەمی ئەمساڵدا، ئابووری توركیا بەڕێژەی لەسەدا یەك پۆینت 5 داكشانی بەخۆیەوە بینیوە.\nپێشتریش سندوقی نەختی نێودەوڵەتی ئاماژەی بەوەكردبوو، توركیا تاوەكو ئێستاش لەژێر هەڕەشەی ناوخۆیی‌و دەرەكیدایە‌و قورسە بتوانێت گەشەیەكی بەهێز‌و بەردەوامی هەبێت، ئەگەر حكومەت چاكسازی جددی نەكات.


وەزارەتی ناوخۆی عێراق: ژمارەیەک تاوانکار لەناو خۆپیشاندانەکاندا هەیە – کوردی – RojNews.News\n28/07/2020 - 1:12:15 pm\nخؤپیشاندان لە زیقار\nلە دژی بێکارەبایی، خۆپیشاندانەکان لە عێراق تا دێت زیاتر دەبن لە بەیانی ئەمڕۆشەوە لە پارێزگای زیقار سەدان کەس ڕژاونەتە سەر شەقامەکان و خۆپیشاندانیان دەستپێکردووە، وەزارەتی ناوخۆی عێراقیش بەشێک لە ڕووداوەکەی چەند ڕۆژی ڕابردووی گۆڕەپانی تەحریر دەخاتە ئەستۆی ژمارەیەک خۆپیشاندەر کە لە هەمانکاتدا بە تێکدەر ناویان دەبات.\nبەیانی ئەمڕۆ سەدان خۆپیشاندەر لە شارۆچکەی سوق شیوخ-ی ناوەندی پارێزگای زیقار لە دژی نەبوونی کارەبا ڕژانە سەر شەقام و داوایانکرد بەزوویی ئەو کێشەیەیان بۆ چارەسەر بکرێت.\nلەگەڵ ئەوەشدا خۆپیشاندەران زۆربەی ڕێگا سەرەکییەکانی شارەکەیان داخست و دەوامیان لە شارەکە ڕاگرت، هەروەها داوایانکرد بەڕێوەبەری کارەبای شارەکە دەست لەکاربکێشێتەوە.\nهاوکات وەزارەتی ناوخۆی عێراق بەیانی ئەمڕۆ ئەنجامی ڕاپۆرتی ڕووداوەکەی گۆڕەپانی تەحریری بەغدای بڵاوکردەوە و ڕایگەیاند، کۆمەڵێک تاوانکاری مەترسیدار لەناو خۆپیشاندەرانی تەحریردا هەیە کە هەوڵ دەدەن پشێوی بنێنەوە و لە خۆپیشاندەران بدەن.\nشەوی یەکشەممەی ڕابردوو بەهۆی تێکهەڵپژانی خۆپیشاندەران و هێزە ئەمنیەکانەوە لە گۆڕەپانی تەحریر، دوو خۆپیشاندەر کوژران و دەیانی دیکەش برینداربوون کە بەوتەی شاهیدحاڵەکان، کوژراوەکان گوللـە بەر سەریان کەوتبوو لەلایەن هێزە ئەمنیەکانەوە.


ئاڵا تاڵەبانی: ئەمە لێدوانی من نییە\nئه‌م بابه‌ته 3618 جار خوێنراوه‌ته‌وه\nئەندامێکی ئەنجومەنی نوێنەران لە فراکسیۆنی یەکێتی ئاماژە بۆئەوەدەکات لێرەو لەوێ چەند لێدوانێك بەناوی بەندەوە بڵاو دەكرێتەوە كە هیچ بنەمایەكی ڕاستیان نیە و پراوپڕن لە وشەی ناڕاست و هەڵبەستراوو دورو نزیك هیچ پەیوەندیەكیان بە منەوە نیە\nئاڵا تاڵەبانی، ئەندامی ئەنجومەنی نوێنەرانی عێراق لەمیای رونكردنەوەیەكدا نوسیویەتی" لێرەو لەوێ چەند لێدوانێك بەناوی بەندەوە بڵاو دەكرێتەوە كە هیچ بنەمایەكی ڕاستیان نیە و پراوپڕن لە وشەی ناڕاست و هەڵبەستراوو دورو نزیك هیچ پەیوەندیەكیان بە منەوە نیە".\nهاوكات نوسیویشیەتی"بەندە تەنها لە پێگەی تۆڕی كۆمەڵایەتی تایبەتی خۆم كارو چالاكی و لێدوانەكانم بڵاو دەبێتەوەو لە هیچ ئەكاونتێكی تر بەرپرس نیم".\nلە رونكردنەوەكەدا هاتووە"هەروەها چەند لێدوانێك بەناوی منەوە بڵاوكراوەتەوە سەبارەت بە پێشوازی سەرۆكی فەڕەنسا لە سەرۆكی حكومەتی هەرێم و جێگرەكەی، لێرەوە بەپێویستی دەزانم ئاماژە بەوە بدەم كە سەرجەمی ئەو هەواڵ و لێدوانانەی بەناوی منەوە بڵاو كراونەتەوە دورن لە ڕاستیە و بگرە بە پێچەوانەوە، پێشوازی سەرۆكی فەڕەنسا لە سەرۆكی هەرێم و جێگرەكەی مایەی خۆشحاڵیە و هیوادارم پەیوەندیەكانی هەرێم لەگەڵ وڵاتانی درواسێ و جیهان بەرەو ئاسایی بونەوەو پەرەسەندنی زیاتریش بڕوات".


Yalla – الصفحة 5 – Find anything you need on Yalla\nوێنەگرێکی ئەمریکی، بە پێچەوانەی زۆر خەڵکی دیکە، ئەو شوێنانە هەڵدەبژێرێت بۆ وێنەگرتن کە خەڵکی دیکە بە ناشیاو و ناشرینی دا دەنێن ، تاوەکو بیسەلمێنێت کە هونەری وێنەگرتن پەیوەندی بە شوێنەوە نییە.\nکێلسی ماگارتی ٢٢ ساڵان خەڵکی شارۆچکەیەکی بچووکی ئەمەریکایە کە هیچ شتێکی ئەوتۆی تێدا نییە، بەڵام بە کامیرایەک Nikon D750))ییەوە وێنەی زۆر نایاب دەگرێت بۆ سەلماندنی تواناکانی خۆی، نەوەک گرنگی شوێنەکە، ئەو دەڵێت کە کامێرایەکی باش و مێشکێکی داهێنەرانە و هەر جێگایەکت هەبێت، دەتوانیت ببیت بە وێنەگرێکی باش.\nلە کوردستان زۆرن ئەو گەنجانەی کە چەندین بەهرە و توانای جۆراو جۆریان هەیە و هەریەکە و بە شێوازێکی تایبەتی جیهان سەرسام دەکەن، بەڵام لەوانەیە زۆرێک لەوان هەلی ئەوەیان بۆ نەڕەخسێت کە تواناکانی خۆیان دەربخەن،ئێمە وەک یەڵڵا دەمانەوێت لەرێگەی پەیج و وێبسایتەکەمانەوە بەهرە و توانای گەنجانمان بۆ جیهان بخەینەڕوو، چونکە ئامانجی سەرەکی لە دروست بوونی یەلڵا هەر ئەمەیە.\nمحەمەد وەلید عەلی یەکێکە لە گەنجەسەرکەوتووەکانی کوردستان، ووێنەکێشێکی بەهرەمەندە، محەمەد لەدایکبووی ساڵی ١٩٩٣یە و بەکالۆریۆسی لە بەشی ژمێریاری زانکۆی بلاد الرافدین بەدەست هێناوە، بەڵام ئەو لە منداڵییەوە بەهرەیەکی تایبەت بە وێنەکێشان لە ناخیدا هەبووە و لە تەمەنێکی زووەوە دەستی کردووە بە کێشانی وێنە و سەرکەوتنی تەواوی تێدا بەدەست هێناوە.\nمحەمەد دەڵێت” لە تەمەنی ١٩ ساڵییەوە دەستم کردووە بەکێشانی تابلۆی جۆرا و جۆر و ئەو حەز و ئارەزووەش کە لە ناخمدایە پاڵپشتی سەرەکیم بووە بۆ سەرکەوتن، وای لێکردووم کە لە دونیای هونەر بەردەوام بم و نەهێڵم هیچ شتێک ببێتە ڕێگر لەبەردەم کارەکانمدا”.\nمحەمەد خاوەن دوو پێشانگای تایبەتە، و بەشداری لە زیاتر لە ٢٠ پێشانگای هاوبەش کردووە لە ناوخۆ و دەرەوەی عێراق و بە تابلۆ و کارە هونەرییەکانی سەرنجی ژمارەیەکی زۆر خەڵكی بۆلای خۆی راکێشاوە.\nمحەمەد پەیامی بۆ گەنجان ئەوەیە هەر بەهرە و توانایەکیان هەیە نەیشارنەوە و کار بکەن لەسەر هینانەدی خەونەکانیان، چونکە ئەو دەنگەی لە ناخیاندا پێیان دەڵێت کەسەرکەوتوو دەبن، پاڵپشتێکی بەهێز دەبێت بۆیان و بە دڵنیاییەوە سەرکەوتوو دەبن بەڵام مەرجی سەرەکی بۆ سەرکەوتنی هەرکەسێک کۆڵنەدان و بەردەوام بوونە، چونکە گرنگ نییە چەند جار بکەویت گرنگ ئەوەیە پاش هەر کەوتنێک دووبارە هەستیتەوە، هەر ئەمەش وات لێدەکات سەرکەوتنی تەواو بەدەست بێنیت.\n١٠ سەیرترین یاسا لە یابان\nیابان ئەو وڵاتەیە کە دوای ئەوی هێرشی ئەتۆمی کرایە سەر لەلایەن ئەمەریکاوە ، توانی هەستێتەوە و ببێتە یەکێ لە وڵاتە سەرکەتووەکانی جیهان، لەم وڵاتەدا هەندێ یاسای زۆر سەیر پەیڕەودەکرێ، ئەمانە هەندێکیانن:\n– سەما لە یانەکانی شەوان قەدەغەیە:\nلە ساڵی ( ١٩٤٨) وە قەدەغەیە کە سەما لە یانەیەک بکرێ کە مۆڵەتی سەمای وەرنەگرتبێ یاخود ئەگەر یانەکە فراوانییەکەی لە ٧٠٠ پێ چوارگۆشە کەمتربێ، بەڵام دوای نیوەشەو بەهەموو شێوەیەک سەما لەم یانانە قەدەغەیە، لە ٢٠١٥ ئەم یاسایە هەڵوەشێنراوە.\n– لێنانی ماسی پفدراو مۆڵەتی دەوێ:\nئەگەر بتەوێ ببیتە شێف وئەم جۆرە ماسییە لێ بنێی دەبێ مۆڵەتێک بەدەست بهێنی کە دوو ساڵ دەخایەنێ، چونکە ماسی پفدراو ژەهراویە و ژەهرەکەی بەشی کوشتنی ٣٠ کەس دەکات، بۆیە دەبێ بۆ ماوەی دوو ساڵ ڕاهێنان بکەیت وکۆرس بخوێنیت ودواترچەندین تاقیکردنەوەی کردەیی و زارەکیت بۆ دەکرێ و مەرجییش نییە تیایدا دەربچیت، ئەم ماسییە ژەهراویترین ماسییە لەجیهاندا هەربۆیەش لە ئیمپراتۆری یابان قەدەغەکراوە.\n– قەڵەوی قەدەغەیە:\nیاسا هەیە بۆ پانی کەمەر ونابێ لێی لابدەیت، پیاوی سەروو ٤٠ ساڵی نابێ کەمەریان لە ٣٣،٥ ئینج پانتربێ و بۆ ژنانیش لەهەمان تەمەن نابێ لە ٤،٣٥ زیاتربێ، ئەگەر نەوسی خۆشت پێ نەگیرا و ورگت زل کرد ئەوا یاسا رجیمت بۆ دادەنێ، چونکە ئەوان پێیان وایە کە لاوازی و کێشی کەم واتە نەخۆشی کەمتر و دەرمانی کەمتر، بەمەش حکومەت کەمتر پارە خەرج دەکات.\n– قەدەغەیە خواردنەوەی کهولی لەماڵەوە ئامادەبکرێ:\nلەیابان کهول دەکڕدرێ و لەماڵەوە درووست ناکرێ، بۆیە ئەگەر هەر شتێک لەماڵەوە بترشێنی و ببێتە کهول سزا دەدرێیت.\n– دڕاندنی پارەش سزای هەیە:\nئەگەر پارە بدڕێنیت جا قیمەتی ئەو پارەیە هەرچەندێک بێ ئەوا یان دەبێ یەک ساڵی ڕەبەق لە زیندان بیت یاخود ٢٠٠٠ دۆلار غەرامە دەکرێیت.\n– تەنەکەی خۆڵ لەشوێنە گشتییەکان قەدەغەیە:\nلەوانەیە باوەڕ بەمە نەکەیەت بەڵام لە ساڵی ١٩٩٥ تەنەکەی خۆڵ لە هێرشێکی تیرۆریستی بەکارهێنرا بۆیە ژمارەی تەنەکەی خۆڵ لە شوێنە گشتییەکان زۆر زۆر کەمە و خەڵک دەبێ تا بۆیان دەکرێ لەدەرەوە کارێکی وانەکەن شت فڕێ بدەن، واتە ئەگەر شەربەتێکت خوارد دەبێ قوتووەکە ببەیتەوە ماڵەوە.\n– پاسیکل سزای هاتووچۆی بۆ تۆماردەکرێت:\nقسەکردن بە مۆبایل و لێخوڕین بەسەرخۆشی و بەکارهێنانی هێدفۆن و هەموو ئەو شتانەی لەکاتی لێخوڕینی ئۆتۆمبێل قەدەغەیە بۆ پاسکیلیش قەدەغەیە، سزاکەشی ٥ ساڵ زیندانی یان غەرامەی ٩ هەزار دۆلار دەبێ.\n– دەرمان مۆڵەتی دەوێ:\nهیچ دەرمانێک نابێ بێ مۆڵەتی پزیشک بەکاربهێنرێ تەنانەت دەرمانی هەستیاری و ڕەبوش، بۆیە دەبێ مۆڵەتی هەڵگرتنی دەرمان بەکاربهێنی.\n– ناوی منداڵ:\nئەمە یەکێکە لەشتە سەیرەکان بەڵام خەڵکی یابان ناتوانن هەر ناوێکیان حەزلێبوو لە منداڵەکانیانی بنێن، بەڵکو دەبێت ناوەکە شایستە بێ، چونکە لەساڵی ١٩٩٣ دایک و باوکێ بڕیاریاندا کە ناوی ” ئەکوما” واتە شەیتان لە منداڵەکەیان بنێن، جا لەو کاتەوە ناویش چاودەێری دەکرێ.\n– لە ١٣ ساڵییەوە باڵق دەبن:\nلە زۆرینەی وڵاتانی دونیا یاسا لە ١٨ ساڵییەوە هەندێک مافت پێ دەبەخشێ وەکو سێکس کردن، واتە ئەگەر کەسێکی ٢٠ ساڵی لەگەڵ ١٥ ساڵییەک سێکس بکات دەبێ سزا بدرێ و یاسا بەدەست درێژی دادەنێ، بەڵام لە یابان لە ١٣ ساڵییەوە ئەم مافەیان هەیە!\nتۆ کامە یاسات بەلاوە زۆر سەیربوو؟\nتمّ النشر بواسطةيلا فبراير 12, 2018 نُشر فيوێستگه‌ی شادیالوسوم: یاباناترك تعليقًا على ١٠ سەیرترین یاسا لە یابان\nزۆر جار ئەو پرسیارە لە خۆت دەکەیت” تۆ بڵێی هاوڕێکەم کەسێکی باش بێ وەک ئەوەی من بۆی دەچم” ؟ چونکە ئێمە نازانین کە ڕۆژگار چی بۆ هەڵگرتووین و چیمان بەسەر دێ، بۆیە زۆر جار گومانمان لادرووست دەبێت تا ئەوکاتەی ڕووداوێک دێتە پێش و شتەکانمان بۆ یەکلایی دەکاتەوە، بەڵام بەداخەوە زۆر جارتووشی شۆک دەبین، چونکە بۆمان ڕوون دەبێتەوە کە هاوڕێکەمان کەسێکی خۆپەرستە و بەکەڵکی هیچ نايەت.\nجا بۆ ئەوەی هەر لەسەرەتاوە بزانیت کە هاوڕێکەت کەسێکی خۆپەرستە یان نا، چەند نیشانەیەکی هاوڕێی خۆپەرستت بۆ دەخەینە بەردەست:\n– ڕاستگۆ نییە\nکەسی خۆپەرست ئاگای لە وردەکارییەکانی ژیانت نییە و زۆر کەم خۆی دەست پێشخەر دەبێ و لێت دەپرسێت، هەردەم بەهانەشی پێیە بۆ هەموو شتێک، بەردەوام وەڵامی درۆزنانەی حازرە کاتێک کە لێی دەپرسیت ئەوە بۆ لێم ناپرسیت؟\n– هیچ منەتی پێت نییە\nلەوانەیە بەزمان قسەیەکی ترت بۆ بکات و بڵێ سوپاس، دڵنیابە منەتی بەتۆ نییە و هەرگیز لەدڵەوە سوپاست ناکات، چونکە ئەو پێی وایە کە دەبێ ڕازی بکرێت، بەڵام ئامادەش نییە لەسەر حسابی خۆی هیچ شتێک بۆ تۆ بکات.\n– متمانەی بەخۆی کەمە\nتۆ تا ئێستا واتێگەیشتوویت کە ئەو زۆر متمانەی بەخۆی هەیە هەر بۆیە واخۆپەرستە، بەڵام دڵنیات دەکەمەوە کە پێچەوانەکەی ڕاستە، هاوڕێ خۆپەرستەکەت متمانەی بەخودی خۆی زۆر کەمە، ئەم خۆپەرستی و خۆدەرخستنەشى تەنها بۆ ئەوەیە کە ئەم هەست بەكەمییە بشارێتەوە.\n– پێی وایە کە ئەو حەلی نییە\nئەگەر هاوڕێکەت پێی وایە کە ئەو کەسێکی تایبەتە و جیاوازە لەهەموو ئەوانەی دەرووبەری و، دەبێت هەموو ئەو قسە و باسانەی نێوانتان هەر سەبارەت بەو شتانە بێ کە تایبەتە بە جەنابی، ئەوا هاوڕێکەت کەسێکی خۆپەرستە.\n– زۆر هەستیارە\nسەرباری هەموو ئەو شتانەش دڵی زۆر ناسکە، زۆر بە ئاسانی لەهەموو کەسێک تووڕە دەبێت وهەر لەخۆیەوە زوویر دەبێ.\n– هەستی بەرپرسیاریەتی نییە یان زۆر کەمە\nئەم برادەرەت کە حەز ناکات پابەندبێ بەبەڵێن وپەیمان، حەزیش ناکات کە جدی بێت لە هیچ بابەتێک، ئەوا کەسێکی عەفەوی و خۆش مەحشەر نییە، بەڵکو خۆپەرستە هەر بۆیە خۆی لەهەموو شتێک دەربازدەکات وخۆی دەپەرێنێتەوە.\n– کراوە نییە\nلەوانەیە وادەرکەوێ کە کەسێکی کراوەیە، بەڵام دڵنیابە ئەگەر ڕەخنەی لێبگریت ئەوا دەرگا بەڕووت دادەخات، ئەمەش واتە کەسێکی داخراوە بەڕووی هەمووان، بێگومان چونکە پێی وایە قسەی هەق تەنها لای ئەوە و خەڵک هەموو هەڵەن.\nئەگەر ئەم خاڵانەی باسم کرد لەهاوڕێکەت هەیە، یان وازی لێبێنە یانیش چاوەڕێی هیچی لێ مەکە، خۆ دەشکرێت یارمەتی بدەیت کە خۆی بگۆڕێ، بەڵام گرنگترین شت ئەوەیە بزانیت کە ئەو کەسێکی خۆپەرستە!\nهەندێ شت هەن هەموو کەسێک ناتوانێت بیانکات، بزانین تۆ لەو کەسە کەمانەی کەدەتوانیت ئەم شتانە بکەیت؟\n– دەتوانیت زمانت بگەیەنیتە لوتت؟\nدەی هەر ئێستا هەوڵبدە، جارێکی تریش…. بێگومان ناتوانیت، بەڵام ئەگەر دەتوانیت ئەمە بکەیت لەکۆمێنت وێنەکەت دابنێ یان پێمان بڵێ کە تۆ دەتوانیت ئەمە بکەیت.\n– دەتوانیت خۆت ختوکە بدەیت؟\nهەرئێستا خۆت ختوکە بدە بزانە هەست بەهیچ دەکەیت؟ هۆکاری ئەمەش بۆ ئەوە دەگەڕێتەوە کە مێشکت پێش وەختە دەزانێ کە تۆ خەریکی ئەمەیت بۆیە پەرچەکرداری بەرامبەر بەمە دەبێ و خۆی ئامادە دەکات هەر بۆیەش هەستی پێ ناکەیت.\n– دەتوانیت گوێت بجولێنیتەوە؟\nئەمە یەکێکە لەو شتانەی کە پێویستی بە ڕاهێنانێکی زۆر و تەرکیزێکی باشە، بۆیە سەختە هەموو کەسێ ئەمەی بۆ بکرێ، ئەگەر تۆ دەتوانیت گوێت بجولێنێت پێمان بڵی!\n– جوڵاندنی پەنچەی توتە\nئەگەرپەنجەی ناوەراستت وەکو وێنەکە بنوشتێنیتەوە ئەوا دەتوانیت هەموو پەنجەکانت بجوڵێنیت تەنها ئەو پەنجەیە نەبێ کە مستیلەی تێدا دەکرێ واتە پەنجەی توتە، بەڵام هەندێ کەس هەن دەتوانن ئەمەش بکەن، ئەی تۆ دەتوانی؟\n– دەتوانیت مشتت بەتەواوی بخەیتە ناو دەمت؟\nبێگومان ناتوانیت، چونکە دەمت بچووکترە لە مشتت، بەڵام هەندێ کەس هەن دەتوانن!\n– دەتوانیت ئانیشکت بلێسیتەوە؟\nبەمنداڵی دایکم دەیگوت ئەوەی ئانیشکی بلێسیتەوە بەیانی کە خەبەری بوویەوە ڕەگەزی دەگۆرێ، بەڵام هەرگیز کەسمان نەمانتوانی ئەمە بکەین، هەر زمانیشمان نەدەگەیشتە ئانیشكمان، ئەی تۆ ؟\nتمّ النشر بواسطةيلا فبراير 12, 2018 نُشر فيوێستگه‌ی شادیاترك تعليقًا على هەموو کەسێك ناتوانێ ئەنجامیان بدا، بزانین تۆ دەتوانیت؟\nتمّ النشر بواسطةيلا فبراير 11, 2018 نُشر فيوێستگه‌ی شادیالوسوم: زانیاریاترك تعليقًا على ئەم زانیارييانەت بەس لێرە دەستدەكەوێ!\nلە شارۆچکەیەکی ئیتاڵیا، ئێستا بە یەک یۆرۆ دەتوانیت ببیت بە خاوەنی خانوویەک.\nشارەوانی شارۆچکەی ئۆلۆلای لە دورگەی ساردینیای سەر دەریای ناوەراست، بانگەوازی كردوە بۆ فرۆشتنی خانووە چۆڵبووەکانی تەنها بە یەک یۆرۆ ، کە دەکاتە ١.٢ دۆلار، ئەم شارۆچکەیە لە ناوچەیەکی شاخاوی و دارستانییە و مێژوویەکی کۆنی هەیە.\nبەڵام، ئەم هەڕاجە دیوێکی دیکەی هەیە، ئەویش ئەوەیە لەدوای کڕینی یەکێک لەو ٢٠٠ خانووە لە بەرد دروستکراوانە، دەبێت لە ماوەی سێ ساڵدا نۆژەنکردنەوەی تێدا ئەنجام بدەیت، کە نزیکەی ٢٥ هەزار دۆلاری تێدەچێت.\nبیرۆکەی ئەم دەست پێشخەرییە بەهۆی ئەوەوەیە کە شارۆچکەکە خەریکە چۆل دەبێت لە خەڵک ودانیشتوانەکەی، لە ماوەی پەنجا ساڵی ڕابردوو، ولە ٢٢٥٠ کەسەوە بۆ ١٣٠٠ کەس دابەزیوە و ژمارەی لەدایکبوونی منداڵان زۆر کەمە، ئەمە جگە لەوەی زۆرینەی گەنجەکانیان کۆچ دەکەن بەرەو شارە گەورەکانی ئیتاڵیا.\nڕۆژگارێک ئەم شارۆچکەیە جمەی دەهات و ژیانێکی چالاکی تێدا بوو، بەڵام ئێستا زۆرینەی خانووەکان چەندین ساڵە بە چۆڵی ماونەتەوە، وئەو خەڵکەی تێیدا ماونەتەوە زۆربەیان لەسەر دابونەریتی کۆن دەژین، وەکو کشتوکاڵ و مەڕوماڵات و چنین و باسکە دروستکردن، ئەم شارۆچکەیە دیمەنی سەدەکانی پێشووی ماوەتەوە و هێمنی و بێدەنگی باڵی بەسەردا کێشاوە.\n(ئێفیسیۆ ئارباو) سەرۆکی ئەم شارەوانيیە توانی ڕەزامەندی خاوەنی خانووە چۆڵبووەکان وەربگرێت و لە بازاڕدا بەو نرخە هەرزانە بیفرۆشێت، تاوەکو ئێستا سێ خانوو فرۆشراون و بە گوتەی ئارباو زیاتر لە سەد داواکاری جیهانی کڕینی خانووەکانی پێگەیشتووە، سەرۆکی شارەوانیەکە هیوادەخوازێت ئەم هەنگاوەی ببێتە هۆی بوژاندنەوەی ئابووری شارۆچکەکە و کار بڕەخسێنێت و شارۆچکەکە لە مردن رزگار بکات.\nلە ناو جێی و خەوت لێ ناکەوێت؟ ڕەنگە هی ئەوە بێت پێش چوونە ناو جێگا شتێکت خواردبێت، هەندێک خواردن و خواردنەوە رێگر دەبن لەوەی خەوێکی نەرم و خۆشت هەبێت لەوانە:\nڕەنگە کهول گێژت بکات و زووتر بتخەوێنێت، بەڵام خەوتنەکەت ئاسایی نابێت و چەندین جار خەبەرت دەبێتەوە، ئەمە جگە لەوەی بەیانی کاتێک لەخەو هەڵدەستی هەست بە هیلاکی دەکەیت.\nسەرباری لایەنە باشەکانی، بەڵام پەنیر ماددەی تایرەمینی تێدایە، کە لەگەڵ پیربوون زیاتر کەڵەکە دەبێت، تایرەمین مێشکت لەسەر بە ئاگابوون ڕادەهێنێت ، بۆیە ناهێڵێت بە ئاسانی خەوێکی قوڵ بكەیت.\nئەگەرچی ڕەنگە پارچە شوکوڵاتەیەک پێش خەوتن خۆش بێت، بەڵام لەبەر ئەوەی بڕێکی زۆری کافایین و سێبرۆماینی تێدایە، لێدانی دڵت خێرا دەکات و ڕەنگە زیاتر بە ئاگا و بە هۆش بیت.\nلەوانەیە میوەی وشککراوە بە خواردنێکی سووک دابنێیت بۆ شەو، بەڵام لەبەر ئەوەی فایبەرێکی زۆر و ڕێژەی شەکرەی چڕکراوەی زۆرە، یارمەتیت نادات لەوەی خەوێکی ئارامت هەبێت.\nبەرزی ڕێژەی چەوری لە فینگەر چیپس و خواردنی دیکەی بەستراو وا دەکات هەزمکردنی لە لایەن گەدەوە ئاسان نەبێت و بەوەش خەوەکەت ئاسایی نابێت.\nپێش خەوتن خۆت بە دوور بگرە لە خواردنی دوو شت: شەکر و چەوری، شەکر لەبەر ئەوەی ڕێژەی وزە بەرز دەکاتەوە و چەوریش لەبەر ئەوەی هەزمکردنی ئاسان نییە، ئایس کرێمیش ئەو دوو شتەی تێدایە ،بۆیە مەیخۆ پێش خەوتن.\nگۆشتی سووریش بە ئاسانی هەزم ناکرێت لە لایەن گەدەوە، بەڵکو کاتێکی زۆری پێدەچێت لە ناو گەدە ،وزەیەكی زۆری دەوێت، هەر شتێک کە پرۆتینی زۆر بێت، بە ئاسانی هەزم ناکرێت.\nهاوشێوەی پەنیر، تەماتەش رێژەیەكی زۆری تایرەمینی تێدایە.\nشوتی پڕیەتی لە ئاو، هەر کاتێکیش رێژەیەکی زۆرلە ئاوت خواردەوە، ئەوە پێویستت بە چوونە سەر ئاو زۆر دەبێت، کە ڕەنگە ئەوەش خەوەکەت لێ تێک بدات و بەیانی هەست بە تێر خەوی نەکەیت.\nبە هەموو شێوەیەک خۆت لە شتی تیژ پێش خەوتن بەدوور بگرە ، یەکەم، لەبەر ئەوەی رێژەی لێدانی دڵت بەرز دەکاتەوە، کە ناتەوێت ڕووبدات ئەگەر بتەوێت لەشت ئارام بکەیتەوە، دووەم، گەدەت ناچار دەکات کە ڕێژەیەکی زیاتری ترشى دەربدات کە یارمەتی خەوێکی ئارامت نادات.\nته‌ڵاق ئه‌گه‌رچی له زۆر کاتدا چاره‌سه‌ره، به‌تایبه‌ت کاتێک هیچ ده‌رفه‌تێکی پێکه‌وه‌ژیان بۆ دوو هاوسه‌ره‌که نامینێته‌وه، به‌ڵام له‌گه‌ڵ ئه‌وه‌شدا کێشه‌و زیانی زۆری هه‌یه له‌ڕووی ده‌روونی و کۆمه‌ڵایه‌تییه‌وه، به‌تایبه‌تی گه‌ر له ووڵاتیکدا ژیان بگوزه‌رێنیت که سسته‌م لاواز بێت و که‌لتوری پیاوسالاری هه‌بێت و لانه‌یه‌ک نه‌بێت بۆ پاراستن و ژیانکردنی مرۆڤه‌کان به‌ئاسوده‌یی بۆ نموونه، له‌رووی کۆمه‌ڵایه‌تییه‌وه ده‌بێته هۆی لێکترازان و په‌رته‌وازه‌بوون و هه‌ڵوه‌شاندنه‌وه‌ی خێزان، تێکچوونی باری ده‌روونی منداڵ وخوڵقاندنی کێشه‌ی جۆربه‌جۆر بۆیان، تێروانینی خراپ له لایه‌ن کۆمه‌ڵگه‌وه به‌وه‌ی به‌شێوه‌ی تاوانبار سه‌یری ته‌ڵاقدراو ده‌که‌ن، وه‌کو لاده‌ر ته‌ماشای ده‌که‌ن، بۆیه هه‌میشه له‌ژێر چاودێری و لێپرسینه‌وه‌دا ده‌بێت چ له لایه‌ن که‌سوکاری و چ له لایه‌ن کۆمه‌ڵگه‌وه، هه‌ڵگرتنی به‌رپرسیارێتی زیاتر به تایبه‌ت، له‌کاتێکدا گه‌ر منداڵ له‌ئارادا بوو، که‌میی ده‌رفه‌ت له‌به‌رده‌م ژناندا بۆ سه‌رله‌نوێ پێکهێنانی ژیانی هاوسه‌رگیری، رێگریکردن و سنوردارکردنی هه‌ڵسوکه‌وت و مه‌وادی کارکردنی له لایه‌ن که‌سوکاره‌وه‌و عه‌یبه و به‌که‌م سه‌یرکردنی ژنان له لایه‌ن زۆرێک له تاكەكانی کۆمه‌ڵگە.\nوه له ڕووی ده‌رونییه‌وه، ده‌بێته هۆی زیادکردنی فشاره ده‌روونییه‌کان له‌سه‌ر که‌سی ته‌ڵاقدراو که وای لێ ده‌کات هه‌ست به په‌شیمانی و شکست بکات، بۆیه هه‌ست به بێ ڕێزی ده‌کات ، به‌وه‌ش متمانه‌ی به‌خۆی لاواز ده‌بێت و تووشی نه‌خۆشیی و گرێ ده‌رونییه‌کان ده‌بێت، جگه له نه‌خۆشیی له ڕووی جه‌سته‌وه.\nبۆ ئه‌وه‌ی ته‌ڵاق وه‌ک چاره‌سه‌ر بێت، به‌مه‌به‌ستی قوڵنه‌بونه‌وه‌ی زیاتری کێشه‌کان تا ئه‌ندازه‌ی کوشتن و توندوتیژی پێویسته کار له‌سه‌ر هۆشیاری تاک بکرێت به ئامانجی قبوڵکردن و ئاسایی وه‌رگرتنی پرۆسه‌که؛ به‌شێوه‌یه‌ک گه‌ر منداڵیش له‌ئارادا بوو ئه‌و دوو که‌سه وه‌ک دوژمن مامه‌ڵه له‌گه‌ڵ یه‌کدا نه‌که‌ن، له‌پێناو منداڵه‌کانیاندا، هه‌روه‌ها ئه‌رکی ده‌سه‌ڵاتی حوکمڕانییه کار له‌سه‌ر جێگیربوونی سسته‌مێک بکات که مافی مرۆڤه‌کان پارێزراو بێت به‌تایبه‌ت بۆ ژنان لانه‌یه‌ک هه‌بێت و ژیانیان مسۆگه‌ر.\nمقالات أحدث 1 … 3 4 5 6 7 … 646 مقالات أقدم


Home›ئابووری›وه‌زاره‌تى دارایى بۆ دوو مه‌به‌ست داواى لیستى مووچه‌ى سێ مانگى كردووه\nسه‌رچاوه‌یه‌ك له وه‌زاره‌تى دارایى ئاشكرایده‌كات “داوا كردنى لیستى مووچه‌ى سێ مانگ بۆ ئه‌وه بووه به لیستى مانگى 11 و 12 كۆتایی حساباتى ساڵانه‌ى خۆیان بكەن، یه‌ك لیستیش بۆ مووچه‌یه ئه‌گه‌ر به‌غدا پاره‌ى هه‌رێم بنێرێت، دابه‌شده‌كرێت”.\nئه‌و سه‌رچاوه‌یه له وه‌زاره‌تى دارایى حكومه‌تى هه‌رێم به SNNى راگه‌یاند؛ داواكردنى لیستى مووچه‌كانى مانگى 11 و 12 بۆ كۆتایی ساڵانه‌ى حساباتى بانك و وه‌زاره‌تى دارایی خۆیه‌تى كه ساڵانه ئه‌و رێوشوێنه ده‌گیرێته‌به‌ر بۆ داخستنى حسابات، به‌ڵام بانكه‌كان به هه‌ڵه تێگه‌یشتوون و پێیانوابووه بۆ دابه‌شكردنى مووچه‌یه”.\nوتیشى: “لیستى مانگى یه‌ك-یش ئاماده‌كارییه بۆ پێدانى مووچه ئه‌گه‌ر له به‌غداوه شایسته‌ى دارایى ره‌وانه‌ى هه‌رێم بكرێت، ئه‌وكات مووچه دابه‌شده‌كرێت، چونکه داهاتى حكومه‌تى هه‌رێم به‌شى پێدانى مووچه ناكات”.\nدوێنێ لەسەر راسپاردەى وەزیرى دارایى و ئابووری، نووسراوێک بۆ گشت گەنجینەکان کرا کە ئاگادارى سەرجەم فەرمانگەکانى حکومەت بکرێتەوە بۆ ئامادەکردنى لیستى مووچەى مانگەکانى (11 و 12ى 2020) و مانگى (1ى2021).”\nبەپێی نووسراوەکە، ئامادەکردنى لیستەکە به هه‌مان لێبڕینی پێشوو دەبێت، کە رێژه‌ی (21%) دەبێت و بۆ پله تایبه‌ته‌كانیش لێبڕین (50%) دەبێت بەهەمان میکانیزمى پێشوو.\nحكومەتی هەرێمی كوردستان بۆ دابەشكردنی مووچە پێویستی بە نزیكەی 895 ملیار دینارە، بەڵام کۆی مووچەی فەرمانبەرانی بە لێبڕینی 21٪ـەوە 706 ملیار و 187 ملیۆن و 320 هەزار دینارە.\nرۆژی 2-12-2020 مەسرور بارزانی، سەرۆکوەزیرانی هەرێمی کوردستان لەبارەی ئەگەری نەناردنی 320 ملیار دینارەکەی بەغدا بۆ هەرێمی کوردستان رایگەیاند، “ئەگەر لە بەر هەر هۆیەک لە کاتی خۆیدا مووچەی هەرێمی کوردستان لە بەغداوە نەگەیشت، ئەوە حکومەتی هەرێمی کوردستان ئەو کورتهێنانە بە قەرز دابیندەکات تا بڕە مووچەی تەرخانکراو لە بەغدا دەگات و دواتر پارەکەی بەغدا لەبری قەرزەکە دەدرێتەوە”.\nحکومەتی هەرێمی کوردستان رۆژی 3-12-2020 بە پێدانی مووچەی وەزارەتی تەندروستی دەستی بە دابەشکردنی مووچەی مانگی تشرینی یەکەمی ئەمساڵ کرد.


فورمێ تومارکرنا نوی | دەسبەسەری 4 هاوڵاتی کورد خەڵکی گەورەدێی پەسوێ سەربە پیرانشار\nkmmk: ڕۆژی پێنج شەممە ڕێکەوتی دووی خاکەلێوەی 1397ی هەتاوی 4 هاوڵاتی کوردی خەڵکی پەسوێ سەربە شاری پیرانشار لەڕۆژهەڵاتی کوردستان بانگهێشتی ئیدارەی ئیتلاعات کراون وهەر لەوێ دەسبەسەرکراون و تائێستە لەمەڕ چارەنووسی ئەم دەسبەسەر کراوانە زانیارییەک بەدەستەوە نییە. بەگوێرەی هەواڵەکە، ناونیشانی دەسبەسەر کراوان بەم جۆرەیە : 1 ئەیووب قادری 17ساڵ تەمەن، 2 سەلام وەتەن دوست 3 سادق قادری 4 سابیر سەعیدە. هەروەها پاش تێپەڕبوونی چەندد ڕۆژ بەسەر دەسبەسەر کردنی ئەم کەسانەدا سەرەڕای بەدواداچوونی بەردەوامی بنەماڵەکانیان، ئیدارەی ئیتلاعات بەبۆنە و بیانوی پشووی نەورۆز هیچ وڵامێکی نەداونەتەوە و هیچ زانیارییەک لەمەڕ هۆکاری دەسبەسەری وشوێنی ڕاگیرانیان بەدەستەوە نادات. #کۆمەڵەی مافی مرۆڤی کوردستان# #26-03-2018#


03:12 - 02/11/2019\nوتەبێژی یەکێتی وەڵامی پارتی دەداتەوە و دەڵێت: پارتی کاندیدەکانی یەکێتی بۆ پۆستەکان ڕەتکردووەتەوە و دانانی یاریدەدەرەکانی سەرۆکی حکومەت پێچەوانەی یاسایە.\nلەتیف شێخ عومەر، وتەبێژی یەکێتی لە کۆنفرانسێکی رۆژنامەنوسیدا رایگەیاند، سەرجەم یاریدەدەرەکانی سەرۆکی حکومەت لەلایەن پارتیەوە دانراون و پەراویزخستنی یەکێتی رەتدەکەنەوە.\nسەبارەت بە پرسی پارێزگاری کەرکوکیش ئاماژەی بەوەکرد، هیچ کام لەو ڕێکەوتنانەی سەبارەت بە کەرکوک لەگەڵ پارتی کردویانە جێبەجێنەکران و بابەتی کەرکوک زیاد لە پێویست دواخراوە.\nروونیشیکردەوە، نوێنەرایەتی حکومەتی هەرێم لە بەغدا بەتەواوی لە ژێر کۆنترۆڵی پارتیدایە.\nسەبارەت بە زیادکردنی یاریدەدەر بۆ وەزیرەکانی کابینەی حکومەت ئاماژەی بەوەکرد، زیادکردنی یاریدەدەرەکان بارگرانییە بۆ سەر حکومەت.\nجەختیشیکردەوە، ژمارەیەک کادیر و هەڤاڵیان دەستگیرکراون.\nلە ماوەی کەمتر لە هەفتەیەکدا ئەمە دووەمین روونکردنەوەی یەکێتییە و رۆژی ٣١ی مانگی رابردووش، لەتیف شێخ عومەر، وتەبێژی یەکێتی، لە کۆنفرانسێکی رۆژنامەوانیدا رایگەیاند، پارتی هیچ کام لە رێککەوتنەکانی جێبەجێنەکردووە و ئەوان نیگەرانی خۆیان بە برادەرانی پارتی گەیاندووە و بە فەرمیش نیگەرانییەکانیان بە سەرۆکی حکومەتی هەرێمی کوردستان گەیاندووە.\nئەمرۆش، مەحمود محەمەد وتەبێژی پارتی دیموکراتی کوردستان، لە کۆنفرانسێکی رۆژنامەنوسیدا رایگەیاند، رێککەوتنەکان لەبارەی پەرلەمان و ئەنجومەنی وەزیران جێبەجێکراون، یەکێتی خۆی هۆکاری پڕنەکردنەوەی پۆستەکانە.


کامیاران، ئاگرتێبەردان لە دارستان و سرووشتی کوردستان درێژەی هەیە | JINGEWAN ژینگەوان\nHome ژینگه دارستان کامیاران، ئاگرتێبەردان لە دارستان و سرووشتی کوردستان درێژەی هەیە\nبەپێی هەواڵی ماڵپەری ژینگەوان، بە هاتنی وەرزی پائیزیش ئاگری دارستانەکانی نیشتمان تەواو بوون بە خۆیەوە نابینێت و هەر رۆژە لە ناوەیەک سرووشتی نیشتمان دەبێتە قۆربانی.\nرۆژی هەینی۲ی ڕەزبەری ساڵی ۱۳۹۵ی هەتاوی ئاگر بەر بوە دارستانەکانی گوندەی ئافریان سەر بە شاری کامیاران و هەروەها دارستانەکانی گوندی کورەدەرە و شاهینی.\nلەم ئاگرکەوتنەوانەش کە هەر کامیان چەندین کاتژمێری خایاند خەسارێکی قەرەبوونەکراوی لە ژینگەیی کوردستان دا، بە دەیان چۆری باڵندە ئاژەڵی ناوچەکەی کردووە قۆربانی، هەروەها چەندین هێکتار لە دارستان و لێرەوارەکانی ئەو ناوچەیە، کە بەشی هەرە زۆری باغات و زەوی و زاری خەڵکی ناوچەکە بوو لە ئاگردا سووتا.\nکامیاران، ێافریان شاهینی\nPrevious articleبەرێوە چوونی چالاکانی ژینگەپارێزی لە شاری سەلاسی باوەجانی\nNext articleبۆ چەندمین جار بە شێوەی هاوکات ئاویەری شاری سنە رەش پۆش کرا


هەڵه‌یەکی تر لە مووچەی مامۆستایاندا دروستدەبێت\nهەواڵ / ئابوری :: 17/03/2019 :: 12256 جار بینراوە\nله قوتابخانه‌یه‌كی قه‌زاى سه‌ید سادق، له كاتی وه‌رگرتنی مووچه‌دا بڕی پێنج ملیۆن دینار زیاده‌یان پێده‌درێت و ده‌یگه‌ڕێننه‌وه، بانكه‌كه‌ش به نوسراوێك سوپاسێكیان ئاڕاسته ده‌كات.\nبه‌هۆی ئه‌وه‌ی هه‌ر فه‌رمانگه‌یه‌ك به جیا لیستی مووچه ئاماده ده‌كات و ده‌چنه بانكه‌كان و قه‌ره‌باڵغی دروست ده‌بێت، به‌رده‌وام هه‌ڵه رووده‌دات و بانكه‌كان پاره‌ی كه‌متر یان زیاد ده‌ده‌نه فه‌رمانگه‌كان، له‌ماوه‌ی چه‌ند رۆژی رابردووشدا چه‌ند هه‌ڵه‌یه‌ك روویداوه.\nله‌ماوه‌ی هه‌فته‌یه‌كدا چه‌ند هه‌ڵه‌یه‌ك له بانكه‌كاندا روویداوه، بۆ نموونه له رانیه 78 ملیۆن دینار زیاد درابووه قوتابخانه‌یه‌ك، له دهۆكیش بڕه پاره‌یه‌كی زیاد درابووه قوتابخانه‌یه‌كی تر، بانكێكیش له هه‌ولێر بڕی 20 ملیۆن دینار زیادی دابووه قوتابخانه‌یه‌ك، له قوتابخانه‌یه‌كی سه‌ید سادقیش پێنج ملیۆن دینار زیادیان پێدراوه‌و گه‌ڕاندوویانه‌ته‌وه بۆ بانكه‌كه.\nگواستنه‌وه‌ی پاره به ئۆتۆمبێلی فه‌رمانگه‌كان كه زۆربه‌یان بیكاب و ئۆتۆمبێلی بچووكن، له رووی ئه‌منییه‌وه گونجاو نین، بۆیه مه‌ترسی دزین و ونبوونیان لێده‌كه‌وێته‌وه، هه‌روه‌ك ئه‌وه‌ی هه‌فته‌ی پێشوو روویدا كه ملیارێك و 200 ملیۆن دیناری مووچه‌ی نه‌خۆشخانه‌ی شار له سلێمانی دزرا.\nبه پێی نوسراوێكی بانكی سه‌ید سادق 66 سوپاسی سێ مامۆستای قوتابخانه‌ی (خانه‌قه‌بیله‌ی بنه‌ڕه‌تی له سه‌ید سادق) كردووه كه بڕی پێنج ملیۆن دینار زیادیان له بانكه‌كه‌یان پێدراوه‌و گه‌ڕاندوویانه‌ته‌وه بۆ بانكه‌كه.\nپسپۆرێكی دارایی و بانكیش ده‌ڵێت: "دابه‌شنه‌كردنى مووچه‌ى فه‌رمانبه‌ران له‌رێگه‌ى سیستمى بانكییه‌وه هه‌میشه مه‌ترسی ئه‌وه‌ی هه‌یه رووداوى دزینى پاره‌ى فه‌رمانبه‌ران دووباره ببێته‌وه، چونكه كاركردنی سیستمی بانكی جگه له‌وه‌ی گرنگه پاره‌ی كاشیش بۆ حكومه‌ت ده‌گه‌ڕێنێته‌وه".


وەفدی روسیا لە کۆبانێ بەڵێنی راگرتنی هێرشەكانی توركیایان داوە\nجێگری هاوسەرۆكی ئەنجومەنی خۆبەڕێوەبەری رۆژئاوا رایگەیاند، وەفدێكی سوریا بەڵێنیان داوە كە لە رۆژانی داهاتودا پێشێلكارییەكانی توركیا لە رۆژئاوا رادەگیرێت.\nمحەمد شاهین جێگری هاوسەرۆكی ئەنجومەنی خۆبەڕێوەبەری رۆژئاوا دوابەدوای سەردانی وەفدێكی روسیا بۆ كۆبانێ رایگەیاند: لە كۆبونەوەیان لەگەڵ وەفدە روسییەكە، باسیان لە پێشێلكارییەكانی توركیا و میلیشیا چەكدارەكانی لایەنگری توركیا كردوە بۆ سەر رێككەوتننامەی سوشی سەرەڕای پابەندبونی هێزەكانی سوریای دیموكرات بە رێككەوتنەكەوە.\nوتیشی: گرنگترین ئەو تەوەرانەی لەگەڵ وەفدە روسییەكە باسكران، بریتی بون لە هێرشەكانی توركیا و چەكدارە بەگرێگیراوەكانی بۆ سەر عەین عیسا كە ئەوەش پێچەوانەی رێككەوتننامەی سوشییە كە لە (22)ی مانگی رابردو لەنێوان توركیا و روسیا ئیمزا كرا.\nرونیشیكردەوە، هەر لەو كۆبونەوەیەدا باس لە گرنگیی هێزەكانی روسیا كراوە لەناوچەكە کرا، لەگەڵ دۆخی سەختی مرۆیی لەدوای هێرشەكانی توركیاوە و هەروەها گفتوگۆ كرا لەبارەی میكانیزمی رێكخستنی هاوبەش لەنێوان ئیدارەی رۆژئاوا و حكومەتی روسیا لەپێناو پارێزگاری لە سەقامگیریی ناوچەكە.\nمحەمەد شاهین باسی لەوەشكرد، وەفدی روسیا جەختیان لەوە كردوەتەوە كە ئەوان بۆیە لەناوچەكەن لەپێناو پارێزگاری لە ناوچەكە و بەرگرتن لە هەر مەترسییەك كە روبەڕوی ناوچەكە ببێتەوە.\nمیوانی سه‌رهێڵ: 730\nکۆی سه‌ردان: 19663809


~♥~~♥��� ������� 2011/2012 ~♥~~♥ ����� ������ ���� ����� ������� ���� ����� ������� ���� ����� > ������� ������� > ��� ~♥~~♥��� ������� 2011/2012 ~♥~~♥\n��� ����� ��� �������ʿ ���� ������ ������� ��������� ���������� ����� ������� ����� ���� ���� ������� ������ ��� ��� ����� ���� � ����� � ������� ���� ����� � ���� ����� ������ ����� � ������� ������� ����� � ��� ���� ����� ��� ������ ������ ���� ���� ����� ���. ~♥~~♥��� ������� 2011/2012 ~♥~~♥ ��� 3Likes Top All This Page 1 Post By ��ۆ�����̝̚* 1 Post By ����� ������ 1 Post By ������$ ����� ������� ����� ��� ������� 11-16-2011, 01:24 AM\n��� �������� : 1 ��ۆ�����̝̚* ��� ��� ��� ������� : 130818 ����� ������� : Nov 2010 ��� �������� : ��� ������ : ����� ��������� : 3,532 ������� : ������♥������ ��♥���� ~♥~~♥��� ������� 2011/2012 ~♥~~♥ ~♥~~♥��� ������� 2011/2012 ~♥~~♥ \_ ����� ���� ���� ����� ������ ����� ������ ���� ���� ���� ����. �� ������ ����� 0 ������ ����� ���� ��� ������0 ��� �� ��� �� �� ����� ���0 ����� ��� �����0 ஓ♥ღ ����� ������� ஓ♥ღ0 ......*�� ����� ����* ...... 11-16-2011, 01:51 AM\n��� �������� : 2 ����� ������ ����� ����� ��� ��� ������� : 173525 ����� ������� : May 2011 ��� �������� : ��� ������ : ����� ��������� : 2,921 ����� : 25 ������� : Land of Peace~|♥Saudi Arabia ��: ~♥~~♥��� ������� 2011/2012 ~♥~~♥ �� ���� ������ ��� ���� ���� ������ ��ۆ�����̝̚* ���� ����. �� ������ ����� 0 ������ ����� ��� ����0 ����� ������� ���� !!!!0 �� ����� ���� ������ ������ ����� ����� ,,,,0 ������ ��� ����� ������ >>�� ������ >>0 ��� �� ����� ��� ������� .... 02-05-2012, 09:18 AM\n��� �������� : 3 ��ۆ�����̝̚* ��� ��� ��� ������� : 130818 ����� ������� : Nov 2010 ��� �������� : ��� ������ : ����� ��������� : 3,532 ������� : ������♥������ ��♥���� ��: ~♥~~♥��� ������� 2011/2012 ~♥~~♥ ���� ����� ��� ����� ������ �� ������ ����� 0 ���� ��� �� ����� �����0 ஓ♥ღ ������������������� ஓ♥ღ0 ���� ����� ����� ���� � �����0 ����� ���� ��� ����0 ��� ���� ��� ����� ���� 02-05-2012, 03:21 PM\n��� �������� : 4 ������$ ���� ����� ��� ������ ��� ������� : 25669 ����� ������� : Sep 2009 ��� �������� : ��� ������ : ����� ��������� : 2,482 ������� : ��������� �������� ��: ~♥~~♥��� ������� 2011/2012 ~♥~~♥ ������� ��� �� ������ ��� ���� ���� ��� ������ ������ ������ ��ۆ�����̝̚* ���� ����. �� ������ ����� 0 ���� �� �� 350 �� ����� 2011 Lexus IS 350 F Sport0 ���� ���� ����� ����� ���..����0 ������ ����� ���� ����� 20110 ������ 2010 e630 ������ ���� ����� 2012 �������(����� �����) 03-21-2012, 12:37 AM\n��� �������� : 5 ����� ��� ���� ��� ������� : 223693 ����� ������� : Mar 2012 ��� �������� : ��� ������ : ����� ��������� : 5 ��: ~♥~~♥��� ������� 2011/2012 ~♥~~♥ ���������������������������������������� ��� ��� ����� ����� ������� �� ������ ����� ����� ����� (�������) Digg Google Facebook ������� �������� (Tags) ♥♥, ♥♥���, �������, ��� « ���� ��� ����� ���� ���� �� ���� ��� ������ ��� ������\n�� ���� ������ ����� ���� �� » ����� ������� ������ ���� ����� ������� ���� ��� ������� ��� ���� ����� ��� ������� ����� ������ �������� ��� ����� ������� �������� ��� ����� ������ �������� ��������� ������� ���� ������� ������� ������� ��� ������ ��� ♥����� ♥����� ♥��������� ♥���� � ����� ♥������� ♥�������� ♥���� ����� ������ ��� �������� 177 07-04-2016 01:40 AM ♥♥��� ����� ��������� ���� ������ �� ������ 2012♥♥ 【����������】 ����� ������ ������ 18 04-02-2014 08:09 AM ♥♥♥ ���� ������ ��������� ������ ���� ��������� ♥♥♥ 【����������】 ������� ����� ������� ����� 26 04-13-2012 03:41 PM ♥♥♥ ������� ������ ������� ������ ������ ��������� ��������� ♥♥♥ 【����������】 ���� ������� 32 02-28-2012 01:33 AM ♥♥♥������:~����� ������� ������� ��� ����� 17_2_2012♥♥♥ 【����������】 ����� ����� - ���� 17 ������ 12 02-16-2012 06:13 PM RSS RSS 2.0 XML MAP HTML ������ ���� 01:44 PM. Version 3.8.8Copyright ©2000 - 2016, Jelsoft Enterprises Ltd.


ڕێکخراوەی خەباتی شۆڕشگێڕی کوردستان - ویکیپیدیا، ئینسایکڵۆپیدیای ئازاد\nڕێکخراوەی خەباتی شۆڕشگێڕی کوردستان\nخەباتی کوردستان خەبات.jpg\nسازمانى خه‌باتى كوردستانى ئێران یه‌كێكه له هیزه ناسراوه‌كانى كوردستانى ئێران كه له‌ساڵى (١٣٥٩)ى هیجرى كه‌به‌رامبه‌ر (١٩٨٠)زایینى له‌سه‌ر ده‌ستى مامۆستاى تێكۆشه‌رو زانا مامۆستا (سه‌ید جلالالدین حسێنى) دامه‌زرا، ئه‌م هێزه ماوه‌یه‌كى زۆر دژ به‌کۆماری ئیسلامی ئێران له‌سه‌ر ده‌ستى مامۆستاى ناوبراو جه‌نگاوه‌و تائیستاش هه‌ر به‌رده‌وامه ،جێى ئاماژه‌یه كه ئه‌م هێزه له‌سه‌ره‌تاوه وه‌ك هیزێكى ئیسلامى هاته ئاراوه به ناوى(سازمانى خه‌باتى نه‌ته‌وایه‌تى و ئیسلامى كوردستانى ئێران) به‌ڵام له دوایداو له‌به‌ر هه‌لومه‌رجى ئه‌و كاته گۆرِا به (سازمانى خه‌باتى كوردستانى ئێران) ، وه له‌دواى زیاتر له (٣٠) ساڵ تێكۆشان و به‌ره‌نگاربوونه‌وه‌ى ئه‌م رِژێمه، كۆمه‌ڵێك ده‌سكه‌وت و سه‌روه‌رى گه‌وره‌ى به‌ده‌ست هێناوه ، وه ئێستاش دواى كۆنگره‌ى چواره‌م (بابه‌شێخى حوسێنى ) به‌سكرتێر هه‌ڵبژێردرا و ئه‌وه‌ش به هۆى ماندوو بوون و تێكوشانێكى دورو درێژ و په‌یداكردنى ته‌جره‌به‌یه‌كى زۆره‌وه‌ویه بۆ خزمه‌ت كردنى خاك و وڵاته‌كه‌ى.. تاکو ئێستا ٤ کۆنگرەی ئەنجام داوە. تێدەکۆشێ بۆ دامەزراندنی حکوومەتێکی ھەڵبژێردراو و دیموکراتیک و پارلمانی لە کوردستاندا، کە مافی ھەموو نەتەوەو ئایین و مەزھەب و رەگەزەکان بپارێزێ. سازمانی خەباتی کوردستانی ئێران دەستەبەرکرانی مافی دیاری کردنی چارەنووسی پێ پەسەندە، بەڵام لە ئێستادا دەستەبەرکرانی خودموختاری لەچوارچێوەی ئێرانێکی دیموکراتیک و پارڵمانی بە رەوا دەزانێ. سازمانی خەباتی کوردستان، باوەڕی وایە کە ئایینی پیرۆزی ئیسلام وەک یەکێک لە سەرچاوەکانی قانوون دانان کەڵکی لێ وەرگیرێ، و دەبێ مافی ئەدیان و بیروبۆچوونەکانی دیکە لە کوردستان لە بەرچاو بگیرێ. درووشمی رووخانی رژیم یەکێک لە درووشمە سەرەکی و نەگۆڕەکانی سازمانی خەباتە.\nمێژوو[دەستکاری] لەدوای ھێرشی پاسدار و ئەرتەشی بەکرێگیراو بۆسەر کوردستان و کوشت و بڕی خەڵکی کوردستان بە تاوانی دژی ئینقلاب و دژی ئیسلام، بڕیاری جەماوەری کوردستان بۆ دیفاع لە نیشتمان و تێکۆشان بۆ ھاتنە دیی ئامانجە رەواکان و ئازادی، ژمارەیێک لە مامۆستایانی ئایینی و کەسایەتیە تێکۆشەرەکانی کوردستان کە پێشتر لەژێر ناوی دەفتەری مامۆستا شێخ عزالدین دا چالاکیی سیاسی نیزامیان ئەنجام ئەدا، بیریان لە پێک ھێنانی سازمانێکی سیاسیی نەتەوەیی و ئیسلامی کردەوە کە بە بۆچوونێکی جیاواز لە رێبازی ھێزو لایەنەکانی دیکەی گۆڕەپانی خەبات بێتە مەیدان و پەرچەمدار و پێشڕەوی ئەو جەماوەرە بێ کە خاوەنی بیرێکی نەتەوەیی و ئیسلامین، ھەربۆیە لە ٥ی خەرمانانی ساڵی ١٣٥٩ی کۆچی خۆری بەرانبەر بە ٢٧ ئەگۆستی ١٩٨٠ی زایینی پێکھاتنی سازمانی خەباتی نەتەوایەتی و ئیسلامیی کوردستانی ئێران یان راگەیاند. دوای ڕاگەیاندن و دامەزراندنی سازمانی خەبات، لەچەندین شارو ناوچە لە باکوور تا باشووری کوردستانی ئێران بنکە و رێکخراوەکانی سازمان داندران و کادر و پێشمەرگەکانی سەرەڕای کەند و کۆسبی زۆر ھەڵسووڕانی سیاسی نیزامیان لە بەرانبەر ھێزە بەکرێگیراوەکانی رژیمی ئاخوندیدا دەست پێ کرد. سازمانی خەبات ماوەی٣٠ ساڵە لە دژی کۆماری ئیسلامی ئێران خەبات دەکا و وەک ھێزێکی گرنگ و بەرچاوی ئۆپۆزیسێۆن دەناسرێ و ئێستا بنکەو بارەگاکانی لە باشووری کوردستانە.\nپه‌یره‌و و پرۆگرامى سازمانى خه‌بات ى كوردستانى ئێران[دەستکاری] په‌یره‌و و پرۆگرامی سازمانی خه‌بات ی كوردستانی ئێران (په‌سه‌ندكراوی كۆنگره‌ی پێنجه‌م)\nسه‌ره‌تا الف ـ دوای شه‌رِی چاڵدران له‌نێوان عوسمانیه‌كان و شاسمایلی سه‌فه‌وی كه له٢٣ی ئووتی ١٥١٤دا رووی دا، زۆرینه‌ی كورده سوننیه‌كان پشتیوانیان له ده‌وڵه‌تی عوسمانی كرد و له‌شكری شا سمایل شكستی هێنا، به‌لام دوای شكستی هێزی شاسمایل دژمنایه‌تی ئه‌و دوو ده‌وڵه‌ته درێژه‌ی كیشا، تا له‌ساڵی ١٦٣٩ ز، په‌یمانی (زه‌هاو) دابه‌شكردنی كوردستان له‌نێوان ئه‌و دوو بێگانه‌دا مۆر كرا. به‌شی زۆری كوردستان كه‌وته به‌ر ده‌سه‌لاتی عوسمانی و به‌شی كه‌متری كه كوردستانی ئێستای ئێرانه، كه‌وته ژێر ده‌سه‌لاتی سه‌فه‌وییه‌كان و كوردی یه‌ك زمان و یه‌ك ره‌گه‌ز و یه‌ك فه‌رهه‌نگ و ...\nیه‌ك كه‌له‌پوور، به‌بێ ئه‌وه‌ی خۆی رازی بێ، دابه‌ش كرا له‌نێوان دوو ئیمپراتوری جیاوازدا. له شه‌رِی جیهانی یه‌كه‌م دا، بۆ دووهه‌مجار ئه‌و به‌شه له‌خاكی كوردستان كه به ئیمپراتوری عوسمانی بوو، به پێی په‌یمانی سایكس بیكۆ له ١٩١٦دا كرا به سێ به‌ش، به‌شێك به‌ر سوریه كه‌وت، به‌شێك به‌ر توركیه و به‌شێكیش به عێراقه‌وه لكێندرا.\nله دابه‌ش كرانی یه‌كه‌مه‌وه كورد به ته‌واوی هه‌ستی به بێ به‌شی كرد، هه‌ستی ئازادیخوازیی رۆژ له‌دوای رۆژ زیاتر ده‌بوو به‌تایبه‌ت كه له‌لایه‌ن هه‌ر دوو داگیركه‌ره‌وه به‌بێ ره‌حمانه ده‌چه‌وساوه و سه‌ركوت ده‌كرا. ئه‌و ده‌وڵه‌تانه ده‌ستیان دایه راگواستنی به‌شێك له هۆزه كورده‌كان به‌ره‌و ناوچه دووره‌كان، عوسمانیه‌كان به‌ره‌و ئه‌رزه‌رۆم و ئه‌ناتۆڵی و سه‌فه‌وییه‌كان به‌ره و خوراسان كه زۆربه‌یان دوای چه‌ند سه‌ده، زمان و فه‌رهه‌نگ و ره‌گه‌زی خۆیان لێ وون نه‌بووه‌و هه‌ر نه‌فرین ده‌نێرن بۆ ئه‌وانه‌ی رایان گواستن. گه‌لی كوردستان له‌دوای دابه‌شكرانی به‌سه‌ر چه‌ند وه‌لاتدا، وه‌ك غه‌واره‌و گه‌لی بێ به‌ش و جێی گومان چاویان لێكراو ئه‌و روانینه ناحه‌زو ناپه‌سه‌نده‌ی داگیركه‌ران، له‌ماوه‌ی سه‌د ساڵی رابردوو، وای كرد كه كورد ده‌ست بداته خه‌بات، له به‌رانبه‌ر سته‌مء داگیركاریدا، به‌تایبه‌ت ئه‌و خه‌بات و فیداكارییه له‌ماوه‌ی١٠٠ ساڵی رابردوودا، ده‌یان هه‌زار قوربانیی لێكوتۆته‌وه‌و ده‌ربه‌ده‌ری و ماڵ وێرانی و بێ سه‌ر و شوێن بوونی كوردی به‌دواوه بووه. سته‌م و درِنده‌یی ده‌سه‌لاتداره خۆبه زل زان و ملهورِه‌كان له‌دژی كورد و تێكرِای دانیشتوانی ئه‌و وه‌ڵاتانه‌ی كوردیان به‌سه‌ردا دابه‌ش كراوه، به‌رِاده‌یێكه كه دڵی هه‌ر مرۆڤێكی خاوه‌ن هه‌ست ده‌ته‌زێنێ. وه‌ك سه‌ركوتی شۆرشه‌كانی شێخ سه‌عیدی پیران و شێخ ره‌زای ده‌رسیم و به‌ند و ته‌بعید كرانی شێخ عه‌بدولا نه‌هری و راگواستن و كوژرانی هه‌زاران كه‌س له نه‌ته‌وه‌ی كورد له توركیه. هه‌روه‌ها وێرانكردنی ٤٠٠٠ دێی كوردستانی عێراق و كاره‌ساتی دڵته‌زێنی ئه‌نفال كه له‌لایه‌ن رژیمی عێراق به‌رِێوه‌چوو، و تیایدا نزیكه‌ی ١٨٢ هه‌زار كورد بێ سه‌ر و شوێن كرا و شاری هه‌ڵه‌بجه‌و چه‌ند گوند له‌لایه‌ن رژیمی پێشووی عێراقه‌وه كیمیاباران كرا و پێنج هه‌زار كه‌س تیایدا له‌ناو چوون. له‌ئێرانیشدا وێران كردن و كاولكردنی شارو دێ كان و قه‌تل و عامی هاونیشتمانانی كورد له نه‌غه‌ده‌و قارنه و قه‌لاتان و سۆفیان و ووسوكه‌ند و ساروقامیش و ئێعدامی به‌كۆمه‌ڵ و بێ به‌زه‌ییانه‌ی پیرو لاوی كورد به فه‌رمانی جیهادی خومه‌ینی و قازیه به‌ناو شه‌رعیه‌كانی و ئێعدامی سه‌دان مرۆڤی شورِشگێری كورد له‌ماوه‌ی نزیك به مانگێك له‌ساڵی ١٣٦٧ی كۆچی خۆری، ته‌نیا به تاوانی بوونی پێوه‌ندی به هێزه شۆرِشگێرِه‌كان، داواكردنی مافه نه‌ته‌وه‌ییه‌كان، هه‌روه‌ها ترۆری ده‌یان تێكۆشه‌ری سیاسی و فه‌رهه‌نگی و نووسه‌ر و رووناكبیر، له‌ناوخۆ و ده‌ره‌وه. له وه‌لاتی سوریه رێژیمه یه‌ك له دوای یه‌كه‌كان، نه‌ته‌وه‌ی كوردیان به خراپترین شێوه سه‌ركوت كردوه و حاشا له بوونی كراوه به تایبه‌ت له دوای هاتنه سه‌ركاری حافیز ئه‌سه‌د هیچ جۆره مافێك به كورد به ره‌وا نه‌بیندراوه و تا ئێستاش به‌شێكی زۆری ئه‌و نه‌ته‌وه‌یه له مافی ناسنامه بێ به‌شه و به‌شێكی به‌رچاو له نیشتمانه‌كه‌ی وه‌ك عه‌فرین و كوبانی و زه‌هریه و ئه‌حمه‌دیه له‌لایه‌ن داگیركه‌رانه‌وه راگواستنی زۆره ملی كوردیات تێدا كراوه. ئه‌وانه و ده‌یان نموونه و به‌ڵگه‌ی حاشاهه‌ڵنه‌گری دیكه له‌سه‌ر سته‌مگه‌ری و ملهورِیی داگیركه‌ران و ده‌سه‌لاته نامه‌شروعه‌كان هه‌ن كه ئه‌و سته‌مگه‌رییانه به‌ڵگه‌ن بۆ سه‌لماندنی ئه‌و راستیه‌ی كه خه‌باتی جه‌ماوه‌ری كورد بۆ وه‌ده‌ست هێنانی مافه بنچینه‌ییه‌كانی، خه‌باتێكی ره‌واو مه‌شروعه. به‌پێی ده‌ستووری ئیسلامی پیرۆز و باقی ئایینه ئاسمانیه‌كان و سه‌رجه‌م یاسا مرۆییه‌كان، راوه‌ستان له به‌رانبه‌ر زاڵم و ته‌عه‌داكار ئه‌ركێكی پێویسته و نه‌ته‌وه و مرۆڤه‌كان هاندراون بۆ رزگار بوونیان له ده‌ست سته‌م، خه‌بات بكه‌ن و رێگه نه‌ده‌ن زوڵمیان لێ بكرێ. ب ـ گه‌لی كورد كه گه‌لێكی خاوه‌ن مێژووی چه‌ند هه‌زار ساڵه‌یه و له نیشتمانی خۆیدا ژیاوه، مافی ره‌وای خۆیه‌تی بۆ ده‌سته‌به‌ر كرانی ماف و ئازادیه‌كانی تێبكۆشێ و له‌و پێناوه‌شدا هه‌موو تواناو رێگه درووست و ره‌واكان بۆ خه‌بات كردن تا هاتنه دیی ئامانجه‌كانی، به‌كار بێنێ. گه‌لی كورد ده‌بێ به هه‌وڵی سیاسی و بڵاوكردنه‌وه‌ی زانیاری و ته‌بلیغات، سه‌رنجی رای گشتیی جیهانی و ده‌وڵه‌ت و ده‌سه‌ڵاته خاوه‌ن هێزه‌كان و ناوه‌نده‌كانی پارێزه‌ری مافی مرۆڤـ و رێكخراوی نه‌ته‌وه‌یه‌كگرتووه‌كان راكێشێ بۆ پشتیوانی له خه‌باتی ره‌وای خۆی. ج ـ گه‌لی كورد حه‌قی خۆیه‌تی وه‌ك نه‌ته‌وه‌یێكی مێژوویی و خاوه‌ن توانا، ده‌وری له به‌رِێوه‌بردن و ئیداره‌كردنی له ئێراندا هه‌بێ و ده‌سه‌ڵاتی به‌سه‌ر نیشتمانی خۆیدا به‌خۆی بێ و ده‌بێ ده‌سه‌ڵاتداری ناوه‌ندی ، له‌جیات سه‌ركوتی كورد و داگیركردنی كوردستان و مۆڵدانی هێزی سه‌ربازی، هاوكاریی كورد بكا بۆ ئه‌وه‌ی نیشتمانیان گه‌شه پێ بده‌ن له هه‌موو بارێكه‌وه. د ـ گه‌لی كورد له كوردستانی ئێران، له‌دوای ئه‌وه‌ی هه‌ستی به ژێرده‌ستی كرد، خه‌بات و تێكۆشانی بێ ووچانی به‌رامبه‌ر به داگیركه‌ران درێژه پێ داوه. له شۆرِشی گه‌لانی ئێران دژبه رژیمی پاشایه‌تی له‌ساڵی ١٣٥٧ی كۆچی خۆریدا، تێكرِای خاوه‌ن باوه‌رِان به ئازادی له‌و شۆرِشه‌دا به‌شدار بوون و گه‌لی كوردیش ده‌ورێكی كاریگه‌ر و سه‌ره‌كیی هه‌بوو له سه‌ركه‌وتنی ئه‌و شۆرِشه‌دا و له راماڵینی پێگه‌ی ده‌سه‌ڵاتی په‌هله‌وی له‌كوردستاندا. ئه‌و خه‌بات و راپه‌رِینه یه‌كگرتووه‌ی خه‌ڵكی ئێران به كورد و فارس و تورك و عه‌ره‌ب و بلوچ و باقی قه‌وم و دین و مه‌زهه‌ب و بیروبۆچوونه‌كان به‌و ئامانجه بوو كه ئیتر به یه‌كجاری كۆتایی به سته‌م و بێ عه‌داڵه‌تی دێ و هه‌موو نه‌ته‌وه‌كان له ئێراندا به مافه ره‌واكانیان ده‌گه‌ن. ه ـ به‌رهه‌می راپه‌رِینی ١٣٥٧ی گه‌لانی ئێران له‌لایه‌ن خومه‌ینی و په‌یره‌وانیه‌وه و به هێنانه مه‌یدانی ده‌سه‌ڵاتێكی تاكرِه‌وانه و غه‌یره دیموكراتیك و ناره‌وا، له‌ژێرناوی پیرۆزی ئیسلامدا به‌فیرۆ درا، خه‌ڵكی ئێران به تێكرِا و خه‌ڵكی كوردستان به‌تایبه‌ت بۆئه‌وه‌ی به‌ری ره‌نج و خوێنی شه‌هیدان له فه‌وتان و له ناوچوون رزگار بكه‌ن كه‌وتنه خۆ، هه‌ر به‌و مه‌به‌سته‌ش له سه‌رانسه‌ری ئێران و كوردستان له ساڵی ١٣٥٨ی كۆچی خۆری به‌دواوه، جه‌ماوه‌ر به رێپێوان و نارِه‌زایه‌تی، بێزارییان له ده‌سه‌ڵاتی نوێ ئاشكرا كرد. به‌ڵام به‌داخه‌وه ده‌سه‌ڵاتدارانی نوێ، له‌جیات وه‌ڵامی به‌ڵێ بۆ داوای جه‌ماوه‌ری راپه‌رِیو و بێزار له‌سته‌م، به به‌كارهێنانی هێزی سه‌ركوت، بێ به‌زه‌ییانه كه‌وتنه گیان خه‌ڵك و میتینگ و نارِه‌زایه‌تی و كۆبوونه‌وه‌ی جه‌ماوه‌رییان دایه به‌ر په‌لامار و هه‌زاران كه‌سیان راپێچی زیندان و چاڵه‌رِه‌شه‌كان كرد و ده‌یان رۆڵه‌ی تێكۆشه‌ریان له‌ژێر شكه‌نجه‌دا شه‌هید كرد و سه‌رله‌نوێ زیندانه چۆڵ كراوه‌كانیان به رۆڵه تێكۆشه‌ر و ئازادیخوازه‌كان، ئاوه‌دان كرده‌وه. گه‌لی چه‌وساوه‌ی كورد له كوردستانی ئێران ئومێدواربوو به رووخانی رژیمی په‌هله‌وی، كۆتایی به ره‌نج و مه‌ینه‌تی ده‌یان ساڵه‌ی بێ، به‌ڵام زۆری پێ نه‌چوو، رووبه‌رِووی سته‌مێكی تاقه‌ت پرِوكێنتر و درِندانه‌تر بوه‌وه. سه‌ره‌رِای سته‌مه بێ به‌زه‌ییانه‌كان، گه‌لی كورد به‌رده‌وام داوای ئاشتی و لێك تێگه‌یشتنی كردوه. هه‌ر به‌و مه‌به‌سته‌ش چه‌ندین ده‌سته‌ی نوێنه‌رایه‌تی بۆ ووت ووێژ له‌گه‌ڵ ده‌سه‌ڵاتدارانی رژیم دیاری كرد. هه‌یئه‌ته‌كانی نوێنه‌رایه‌تی كورد زۆربه جیددی هه‌وڵیان دا كه ده‌سه‌ڵاتدارانی ئێران رازی بكه‌ن مافه ره‌واكانی كورد بسه‌لمێنن. به‌ڵام ئاخونده‌كان له وه‌ڵامی داوا ره‌واكانی خه‌ڵكی كوردستان دا ده‌ستیان دایه هه‌رِه‌شه و چاو سوور كردنه‌وه و هه‌ڵوێستی غه‌یره دیموكراتی و هێرشی نیزامی بوونه هۆی سه‌رهه‌ڵدانی جه‌نگێكی خوێناوی و ناچار كردنی گه‌لی كوردستان به دیفاع له خۆی و نیشتمانی. به فه‌رمانی جیهاد جه‌نگی نارِه‌وای خومه‌ینی له دژی خه‌ڵكی كورد ده‌ستی پێ كرد و پاسدار و باقی هێزه سه‌ركوتگه‌ره‌كان و خه‌ڵخاڵی ی جه‌للاد و به‌ناو قازی شه‌رع ره‌وانه‌ی كوردستان كرا، كه چۆنی پێی خۆش بێ و چه‌نده حه‌زی لێ بێ درِندانه لاو و پیری كوردستان بنێرێته مه‌یدانه‌كانی گولله‌باران و مه‌رگ. خه‌ڵخاڵی له‌ماوی چه‌ند رۆژدا، ده‌یان لاو و پیری كوردی شه‌هید و به‌و جینایه‌ته‌ی لاپه‌رِه‌یێكی ره‌ش و قێزه‌ونی بۆ ده‌سه‌ڵاتداریی ئاخونده‌كان تۆمار كرد، كه تا ژیان ده‌مێنێ، له‌بیر كورد و ئازادیخوازان ناچێته‌وه. هێرشی پاسداره به‌كرێگیراوه‌كان بۆ سه‌ر كوردستان و سوتاندن و وێران كردنی چه‌ندین شارو دێی كوردستان و هه‌رِه‌شه و كوشتن و زیندانی كردنی لاوه‌كان و كه‌سایه‌تیه ئازادیخوازه‌كان، جه‌ماوه‌ری كوردستانی ناچار كرد بۆ دیفاع له‌خۆیان و پارێزگاری له نیشتمانیان، ده‌ست بده‌نه خه‌بات و به‌ربه‌ره‌كانێ له‌به‌رانبه‌ر رژیمی ده‌سه‌ڵاتداری دژ به ماف و ئازادی و دواكه‌وتووی ویلایه‌تی فه‌قیه. دیفاع كردنی جه‌ماوه‌ری كوردستان و هێزه تێكۆشه‌ر و ئازادیخوازه‌كان درێژه‌ی هه‌یه و خه‌باتی جه‌ماوه‌ری كوردستان له‌م ساڵانه‌ی دواییدا گه‌لێك به‌رچاوتر و په‌ره‌گرتووتر بووه له ساڵانی رابردوو. و ـ له‌دوای هێرشی پاسدار و ئه‌رته‌شی به‌كرێگیراو بۆسه‌ر كوردستان و كوشت و برِی خه‌ڵكی كورد به تاوانی دژی ئینقلاب و دژی ئیسلام، به برِیاری جه‌ماوه‌ری كوردستان بۆ دیفاع له نیشتمان و تێكۆشان بۆ هاتنه دیی ئامانجه ره‌واكان و ئازادی، ژماره‌یێك له مامۆستایانی ئایینی و كه‌سایه‌تیه تێكۆشه‌ره‌كانی كوردستان به رێبه‌رایه‌تی مامۆستا سه‌یید جه‌لال الدین حوسێنی، كه پێشتر له‌ژێر ناوی ده‌فته‌ری مامۆستا شێخ عزالدین دا چالاكیی سیاسی نیزامیان ئه‌نجام ئه‌دا، بیریان له پێك هێنانی سازمانێكی سیاسیی نه‌ته‌وه‌یی و ئیسلامی كرده‌وه كه به بۆچوونێكی جیاواز له رێبازی هێزو لایه‌نه‌كانی دیكه‌ی گۆرِه‌پانی خه‌بات بێته مه‌یدان و په‌رچه‌مدار و پێشرِه‌وی ئه‌و جه‌ماوه‌ره بێ كه خاوه‌نی بیرێكی نه‌ته‌وه‌یی و ئیسلامین، هه‌ربۆیه له ٥ی خه‌رمانانی ساڵی ١٣٥٩ی كۆچی خۆری به‌رانبه‌ر به ٢٧ ئه‌گۆستی ١٩٨٠ی زایینی، پێكهاتنی سازمانی خه‌باتی نه‌ته‌وایه‌تی و ئیسلامیی كوردستانی ئێران (خه‌بات)یان راگه‌یاند. ز ـ به راگه‌یاندنی سازمانی خه‌بات، خاوه‌ن بیرانی ئه‌و رێبازه‌و به‌شێكی به‌رچاو له جه‌ماوه‌ری كوردستان دڵخۆش و هیواداربوون. خه‌ڵك به‌زوویی پێشوازی گه‌رمی له سازمانی خه‌بات كرد، له چه‌ندین شار و ناوچه له باكوور تا باشووری كوردستانی ئێران بنكه و رێكخراوه‌كانی سازمان داندران و كادر و پێشمه‌رگه‌كانی سه‌ره‌رِای كه‌ند و كۆسپی زۆر هه‌ڵسوورِانی سیاسی نیزامیان له به‌رانبه‌ر هێزه به‌كرێگیراوه‌كانی رژیمی ئاخوندیدا ده‌ست پێ كرد. به‌ڵام به‌داخه‌وه به هۆی كۆسپ و ته‌گه‌ره‌ی جیاجیا كه له‌لایه‌ن هێزو لایه‌نه‌كانی دیكه، خرانه سه‌ر رێگه‌ی كار و چالاكی كادر و پێشمه‌رگه‌كان، سازمانی خه‌بات نه‌یتوانی وه‌ك پێویست ئه‌رك و كاره ته‌بلیغی و ته‌شكیلاتیه‌كانی ئه‌نجام بدا. هه‌ر بۆیه ناچار بوو بۆ په‌ره پێ دانی سیاسه‌ت و هه‌ڵوێستی سه‌ربه‌خۆ و بێ لایه‌نانه‌ی خۆی له هێندێك ناوچه‌ی كوردستان به نهێنی هه‌ڵسوورِێ. ح ـ سه‌ره‌رِای بوونی ئه‌و گشته كۆسپ و ته‌گه‌رانه به‌خۆشیه‌وه سازمانی خه‌بات توانی به‌ره‌و پێش بچێ و سه‌ربه‌خۆیی سیاسی و ته‌شكیلاتیی خۆی بپارێزی و له‌ماوه‌ی زیاتر له ٣٣ ساڵ مه‌وجوودیه‌تی له مه‌یدانی خه‌باتدا، ئه‌ركه نیشتمانی و نه‌ته‌وه‌ییه‌كانی به‌رِاستی و پاكی به‌جێ بێنێ. سازمانی خه‌بات واقعییه‌ت و ماهییه‌تی رژیمی ناسیوه و هه‌ربۆیه درووشمی رووخانی رژیم یه‌كێك له درووشمه سه‌ره‌كی و نه‌گۆرِه‌كانیه‌تی.\nی . سازمانی خه‌باتی كوردستانی ئێران له ره‌وتی به‌ره‌وپێش چوون و هه‌ڵدانی خوێیدا و له‌ئاكامیئ هه‌ڵسه‌نگاندن و وردبونه‌وه له هه‌ل و مه‌رجی سه‌رده‌م و په‌ره‌سه‌ندنی هه‌ستی نه‌ته‌وه‌یی و نیشتمانی له ناو جه‌ماوه‌ری كوردستان دا، هه‌ستی به پێویستی ئاڵ و گۆرِێكی بنه‌رِه‌تی هه‌بوو له به‌رنامه‌ی كاری سیاسی و ستراتیژی خۆیدا.ئالوگۆرِێ بنه‌ره‌تی له هه‌ڵوێستی سیاسی بۆ زیاتر به‌ره‌و پێش بردنی ئامانجه نه‌ته‌وه‌یی و نیشتمانی كوردو گه‌شه‌ی زیاتر له ناوه‌وه و له ده‌ره‌وه‌ی بزاڤی رزگاریخوازی كورد و كوردستاندا گۆرانێكی به كه‌ڵكی له خۆیدا پێك هێناو له هه‌نگاوێكی گرینگدا و به به‌راوردو لێكدانه‌وه‌ی راستی رێبه‌ری سازمان و به راوێژكردن له‌گه‌ڵ دلسۆزانی سازمانی خه‌بات به‌وه‌ی كه گۆرانێكی گرینگ و به كه‌ڵك له ئامانج و خه‌تی سیاسی پێك بێنێ، وای كرد كه له كۆنگره‌ی سێهه‌مدا، به برِیارێكی ژیرانه، ستراتیژێكى نه‌ته‌وه‌یی په‌یرِه‌و بكات و بایه‌خ و پێویستی خه‌باتی نه‌ته‌وه‌یی و نیشتمانی بۆ رزگاری نه‌ته‌وه و نیشتمان، وه‌ك ئه‌ركێكی سه‌ره‌كی ده‌ست نیشان كرد و له‌كۆنگره‌ی چواره‌می دا له سه‌ر ئه‌م ستراتیژی و سیاسه‌ته پێداگری كرده‌وه و له كۆنگره‌ی پێنجه‌میش دا ئه‌و رێرِه‌وه وه‌ك خه‌تێكی گشتی و كاریگه‌ر و گرینگ ده‌ست نیشان كرایه‌وه.\nگ ـ سازمانی خه‌بات ی كوردستانی ئێران له‌م كۆنگره‌ی پێنجه‌مه‌دا، مه‌سه‌له چاره‌نووس سازه‌كان و هه‌ل و مه‌رجی خه‌باتی ئازادیخوازی گه‌لی كورد و باقی گه‌لانی ئێران، به پێی وه‌زعی سیاسی ئێران و وه‌زعی سیاسی جیهان و بوونی وه‌ڵاتانی رۆژئاوا له نزیك سنووره‌كانی ئێران و گه‌ڵاڵه ئه‌تۆمیه مه‌ترسیداره‌كانی رژیمی ئاخوندی كه له‌وانه‌یه ببێته هۆی گه‌مارۆی زیاتری ئابووری یان روودانی جه‌نگێكی نوێ له دژی ئه‌و رژیمه‌ی هێناوه‌ته به‌رلێكۆڵینه‌وه. كۆنگره‌ی پێنجه‌می سازمانی خه‌بات ی كوردستانی ئێران، به هه‌ست كردن به ئاڵ و گۆرِه سیاسیه‌كان و لێكدانه‌وه‌ی دروست و به چاوخشاندن به كار و چالاكیه‌كانی سازمان له ساڵانی رابردوودا، برِیاری به جێ و شیاو له سه‌ر ئاڵ و گۆرِی بنه‌رِه‌تی له به‌رنامه و په‌یره‌وی ناوخۆیی سازمان په‌سه‌ند ده‌كا.\nئامانجه گشتیه‌كان: الف ـ سازمانی خه‌بات ی كوردستانی ئێران تێ ده‌كۆشێ بۆ دامه‌زراندنی حكوومه‌تێكی هه‌ڵبژێردراو و دیموكراتیك و پارلمانی له كوردستاندا، كه مافی هه‌موو نه‌ته‌وه‌و ئایین و مه‌زهه‌ب و ره‌گه‌زه‌كان بپارێزێ. ب ـ سازمانی خه‌بات ی كوردستانی ئێران ده‌سته‌به‌ركرانی مافی دیاری كردنی چاره‌نووسی پێ په‌سه‌نده، بۆ ئێستا ده‌سته‌به‌ركرانی خودموختاری له‌چوارچێوه‌ی ئێرانێكی دیموكراتیك و پارڵمانی به ره‌وا ده‌زانێ و هه‌وڵی بۆ ده‌دا. ج ـ سازمانی خه‌بات ی كوردستان، باوه‌رِی وایه كه دینی ئیسلام وه‌ك یه‌كێك له سه‌رچاوه‌كانی قانوون دانان كه‌ڵكی لێ وه‌رگیرێ، و ده‌بێ مافی ئه‌دیان و بیروبۆچوونه‌كانی دیكه له كوردستان له به‌رچاو بگیرێ، به‌و شێوه‌یه‌ی پێچه‌وانه‌ی بنه‌ماكانی دیموكراسی نه‌بێ. د ـ سازمانی خه‌بات ی كوردستانی ئێران هاوكاری و ته‌بایی له‌نێوان هێزه كوردستانیه‌كان وه‌ك ئه‌ركێكی سه‌ره‌كیی خه‌بات كردن ده‌زانێ، هه‌روه‌ها ئاماده‌یه بۆ پێك هێنانی هه‌رشێوه به‌ره‌و هاوكاری و ته‌بایێك كه ده‌بێته هۆی رووخانی رژیمی ئاخوندی و ده‌سته‌به‌ركرانی مافی دانیشتوانی كوردستان. ه ـ سازمانی خه‌باتی كوردستانی ئێران هاوكاری و نزیك بوونه‌وه له هێزه سه‌رانسه‌ریه شۆرِشگێرِه ئێرانیه‌كانی پێ كارێكی په‌سه‌ند و به‌كه‌ڵكه، بۆ ئه‌وه‌ی له‌دوای رووخانی رژیمی ده‌سه‌ڵاتداری ئاخوندی به هاوكاریی هه‌مه‌لایه‌نه له‌ئێرانێكی ئازاد، دامه‌زراویی و پێشكه‌وتن و زانست و سه‌نعه‌ت له‌ژێر ده‌سه‌ڵاتی حكوومه‌تێكی دیموكراتیكدا جێ گیربێ و ئه‌و نزیكی و ته‌باییه‌ش ببێته زامنێك بۆ كۆتایی هاتنی شه‌رِ و نابه‌رانبه‌ری و بۆ دابین كردنی یه‌كسانی و گه‌یشتنی نه‌ته‌وه و ئایین و مه‌زهه‌ب و چینه‌كان به‌مافی ره‌واو شیاو. و ـ سازمانی خه‌بات ی كوردستانی ئێران پشتیوانی له هه‌وڵ و تێكۆشان و خه‌باتی ئازادیخوازانه‌ی گه‌لانی دیكه‌ی ئێران ده‌كا بۆ گه‌یشتن به‌مافه‌كانیان له چوارچێوه‌ی ئێرانێكی ئازاد و دیموكراتیك دا به بێ ده‌ستێوه‌ردانی ده‌ره‌كی. ز ـ سازمانی خه‌بات ی كوردستانی ئێران پشتیوانی جیهانی و ناوه‌نده‌كانی مافی مرۆڤـ و رێكخراوه به‌شه‌ردۆسته‌كان له ماف و ئازادیه‌كان بۆ خه‌ڵكی كوردستان به‌كارێكی شیاو و پێویست ده‌زانێ و له‌و پێوه‌ندیه‌شدا ئاماده‌یه هاوكاری پێویست له‌گه‌ڵ تێكرِای رێكخراوو ناوه‌نده جیهانیه‌كان بكا. ح ـ سازمانی خه‌بات ی كوردستانی ئێران ره‌گه‌زپه‌رستی و جیاوازیی ره‌گه‌زایه‌تی و ئایینی و مه‌زهه‌بی، مه‌حكووم ده‌كا و به دوور له ده‌ستووراتی ئیسلام و قانوون و بیرورِا په‌سنده‌كانی جیهانی ده‌زانێ. گ ـ سازمانی خه‌بات ی كوردستانی ئێران پێی وایه مندالان نه‌وه‌ی داهاتووی گه‌ل و ونیشتمانن، هه‌ر بۆیه بۆ پرشنگدار كردنی داهاتووی كۆمه‌ڵگا پێویسته گرینگی به منداڵ له باری په‌روه‌رده و بارهێنانه‌وه بدرێ و هه‌موو پێداویستیه‌كانی بۆ دابین بكرێ و نابێ رێگه بدرێ كه منداڵ ببێته ئامرازێك بۆ دابین كردنی بژێوی ژیان له خانه‌واده‌دا و ده‌بێ به دوور بگیردرێن له كارگه‌لێكی قورس، كه له توانایدا نه‌بێ و رێگه نه‌درێ له ژێر هیچ ناوێكدا له‌گه‌ڵ منداڵ توندوتیژی به‌كار بهێندرێ. ك ـ ئافره‌تان له جیهاندا به گشتی و له ئێران و كوردستان به‌تایبه‌ت به به‌رده‌وامی ده‌چه‌وسێنه‌وه. له‌ماوه‌ی ده‌سه‌لاتی ئاخونده‌كاندا ئافره‌ت وه‌ك كالایێك چاوی لێ ده‌كرێ و بێ رێزیان پێ ده‌كرێ، بۆیه سازمانی خه‌بات و حكومه‌تی كوردستان یه‌كێك له ئه‌ركه گرینگه‌كانیان، هاوكاری و پشتیوانیی ئافره‌تانه بۆ رزگاربوونیان له‌دست سته‌م و چه‌وسانه‌وه‌و ده‌بێ ئافره‌تان به‌گه‌رمی له هه‌وڵی گه‌یشتنیان به ئازادی و مافی به‌رانبه‌ر له‌گه‌ڵ پیاودابن و زانست و خوێندن بكه‌نه به‌ردی بناغه‌ی كار و ژیانیان. ل ـ سازمانی خه‌بات ی كوردستانی ئێران پێی وایه لاوان بزوێنه‌ری جوڵه و پێشكه‌وتنی كۆمه‌ڵگان، هه‌ر بۆیه ده‌بێ یه‌كێك له ئه‌ركه‌كانی سازمانی خه‌بات و حكومه‌تی كوردستان گرینگی دان به‌و توێژه بێت كه له رێژیمه داگیركه‌ره‌كانی كوردستاندا به‌رده‌وام مافیان پێشێل كراوه. ك ـ سازمانی خه‌بات پاراستنی ژینگه به پێویست ده‌زانێ و له‌و باوه‌رِه‌دایه حكومه‌تی داهاتووی كوردستان په‌ره به پاراستنی ژینگه بدات. م ـ سازمانی خه‌بات باوه‌رِی به ئازادی چاپه‌مه‌نی و رِاگه‌یاندن و بڵاو كردنه‌وه هه‌یه و پشتیوانی سه‌ندیكا و دامه‌زراوه مه‌ده‌نیه‌كان ده‌كا له چوارچێوه‌ی قانوونه‌كانی ئازادی و چاپه‌مه‌نی و راده‌ر برِین و پێی وایه نابێ هیچ كه‌س له سه‌ر ره‌خنه و گازه‌نده لێكۆڵینه‌وه‌ی له گه‌ڵ بكرێ، مه‌گه‌ر حورمه‌تی كه‌سه‌كان بشكێنێ. ن ـ گه‌لی كورد گه‌لێكی ئاشتیخوازه‌و سازمانی خه‌بات باوه‌رِی وایه ئازادی و مافه نه‌ته‌وه‌ییه‌كانی كورد به‌بێ هه‌ر نه‌وعه توندوتیژیێك و له‌رِێگه‌ی وتووێژو دانیشتنه‌وه چاره‌سه‌ر بكرێ، به‌ڵام رژیمی ویلایه‌تی فه‌قیه له به‌رانبه‌ر داوا ره‌واكانی گه‌لی كورددا، رێگه‌ی شه‌رِ و سه‌ركوتی گرته‌به‌ر و گه‌لی كوردی ناچار كردووه بۆ دیفاع له‌خۆی ده‌ست بداته خه‌بات و به‌ربه‌ره‌كانێ، هه‌ربۆیه سازمانی خه‌بات باوه‌رِی وایه ده‌سه‌ڵاتی ویلایه‌تی فه‌قیه، ده‌سه‌ڵاتێكی نامه‌شروعه‌و سه‌ركوت و چه‌وساندنه‌وه‌ی كردۆته به‌ردی بناغه‌ی كاره‌كانی وه پێی وایه وتووێژ له‌گه‌ڵ ده‌سه‌ڵاتی ئاخوندی جگه له زیان بۆ جووڵانه‌وه‌ی ئازادیخوازیی گه‌لی كورد كه‌ڵكی نیه و وتووێژ له‌گه‌ڵ ئه‌و رژیمه رِه‌د ده‌كاته‌وه. هه‌روه‌ها له‌گه‌ڵ خه‌باتی سیاسی، مه‌ده‌نی و ته‌شكیلاتی، خه‌باتی چه‌كداری به پاڵپشتی جوڵانه‌وه‌ی گه‌له‌كه‌مان ده‌زانی. س ـ سنوورو ناوچه‌كانی كوردستان به‌پێی به‌ڵگه مێژووییه‌كان ده‌بێ دیاری بكرێ و هه‌ر شار و ناوچه‌یێك پرس و كێشه‌ی خاوه‌نداری له‌سه‌ره، ده‌بێ به رِاپرسی گشتی له جه‌ماوه‌ری ئه‌و شار و ناوچه‌یه چاره‌نووسی دیاری بكرێ كه سه‌ر به كوردستانه یان نا.\nبه‌رِێوه‌بردن و شێوه‌ی كاروباری ده‌وڵه‌ت: الف ـ كاروباری پێوه‌ند به‌سیاسه‌تی ده‌ره‌وه‌و ئه‌رته‌ش و هێزی پارێزگاری له سنووره‌كان و سیستمی پووڵی و دامه‌زراندنی گه‌ڵاڵه‌و پرِۆژه‌ی درێژماوه به‌ده‌ست ده‌سه‌ڵاتی ناوه‌ندیه. له هه‌ركام له‌و گه‌ڵاڵه‌و پرِۆژانه‌دا كه راسته‌وخۆ پێوه‌ندیی به گه‌لی كورده‌وه بێ، ده‌بێ رازی بوونی پارله‌مانی كوردستان وه‌رگیرێ، یان له راپرسیی گشتیدا جه‌ماوه‌ر ده‌نگ به بوون یان نه‌بوونی بدا. ب ـ كاروباری به‌رِێوه‌بردنی كوردستان، وه‌ك قانوون دانان و دادوه‌ری و شێوه‌ی خوێندن و بارهێنان و كاروباری فه‌رهه‌نگی و پاراستنی شوێنه‌واره مێژووییه‌كان له ئه‌ستۆی حكوومه‌تی كوردستانه. ج ـ ئه‌منیه‌ت و ئاسایشی كوردستان له‌ئه‌ستۆی پۆلیس و پێشمه‌رگه‌ی كوردستانه‌و پاراستنی سنووره گشتیه‌كان به‌هێزی سه‌ربازیه‌و له‌ژێر ده‌ستی ده‌سه‌ڵاتی ناوه‌نددا ده‌بێ. د ـ هاتن و راگواستنی هێزه سه‌ربازیه‌كانی حكوومه‌تی ناوه‌ندی (مه‌ركه‌زی) له كوردستاندا، ده‌بێ به ئاگاداری و له‌ژێر چاودێریی حكومه‌تی كوردستان و به‌ره‌زامه‌ندیی پارله‌مانی كوردستان بێ. ه ـ پارله‌مانی كوردستان كه له‌لایه‌ن خه‌ڵكه‌وه هه‌ڵده‌بژێردرێ و نوێنه‌ری هه‌موو چین و باوه‌رِه‌كانی تێدایه و به‌رزترین ئۆرگانی قانوون دانانی كوردستانه‌و به‌رپرسه له دیاری كردنی حكومه‌ت و چاوه‌دێری و لبێپرسینه‌وه‌ی. ده‌وڵه‌تی ناوه‌ندیی بۆی نیه ده‌ست له‌كاروباری ناوخۆی كوردستان وه‌ربدا، چ له دیاریكردنی به‌رپرس و به‌رِێوه‌به‌ردا و چ له‌پێوه‌ند به ئیداره كردندا، ده‌بێ حكوومه‌تی ناوه‌ندیی رێز بۆ برِیاری جه‌ماوه‌ر و پارلمانی كوردستان دابنێ. و ـ ئه‌وانه‌ی ته‌مه‌نیان گه‌یشتۆته ١٨ ساڵ مافی ده‌نگدانیان هه‌یه‌و له ٢٥ساڵیه‌وه مافی خۆپاڵاوتنیان بۆ وه‌رگرتنی به‌رپرسایه‌تی و چوون بۆ پارله‌مان هه‌یه‌و ده‌بێ كه‌سانی پاڵێوراو شاره‌زا، خوێنده‌وار، درووستكار و خزمه‌تكاری گه‌ل بن. ز ـ كه‌مایه‌سیه نه‌ته‌وه‌ییه‌كان له چوارچێوه‌ی كوردستاندا مافی به‌شدارییان له به‌رِێوه‌بردنی وه‌ڵات و بوونی ئه‌ندام له پارلمانی كوردستاندا هه‌یه‌و ده‌بێ حكوومه‌تی كوردستان به چاوی رێز له كه‌مایه‌سیه نه‌ته‌وه‌یی و مه‌زهه‌بیه‌كان برِوانێ و مافه‌كانیان به ره‌سمی بناسێ. ح ـ ژن و پیاو له یاسای هه‌ڵبژاردن و خۆپاڵاوتن بۆ پارله‌مان و به‌رێوه‌به‌ری حكومه‌ت یه‌كسانن و جیاوازییان نیه. گ ـ زمانی ره‌سمیی حكوومه‌تی كوردستان له هه‌موو ئیداره‌و ئۆرگانه‌كانی ده‌وڵه‌تیدا، كوردییه. زمانی فارسی، عه‌ره‌بی و ئینگلیزی له مه‌دره‌سه‌و ناوه‌نده‌كانی خوێندندا بخوێندرێ و گرینگی به زمانی كه‌مه نه‌ته‌وه‌كان بدرێ. ی ـ دانیشتوانی كوردستان له دیاریكردنی شوێنی ژیان سه‌ربه‌ستن و له هه‌ڵبژاردنی كار و ئه‌ركی رۆژانه‌یان ئازادن به مه‌رجێك زیان به مه‌سڵه‌حه‌ت و قازانجه نه‌ته‌وه‌ییه‌كان نه‌گه‌یێنێ.\nئامانجه ئابووریه‌كان: الف ـ ئێران له‌باری ئابووریه‌وه، دووره له‌و به‌رنامه ئابووریه‌ی كه له‌وه‌ڵاتانی گه‌شه‌سه‌ندووی جیهاندا هه‌یه‌وپه‌یره‌و ده‌كرێ. وه‌ڵاتی ئێران له‌پێوه‌ند به سامانه سرووشتیه‌كانی وه‌ك نه‌وت و گاز و ئاو، ده‌وڵه‌مه‌نده به‌ڵام ئه‌و سامانانه وه‌ك پێویست و به‌شێوه‌ی زانستی كه‌ڵكیان لێ وه‌رنه‌گیراوه و ئه‌وه‌نده‌ی كه‌ڵكیان لێ وه‌رده‌گیرێ، له دزی و كرِینی چه‌ك و ته‌قه‌مه‌نی و به‌رهه‌م هێنانی بۆمبی ئه‌تۆمی و قه‌ده‌غه كراو پشتیوانی ترۆریزم و ئاژاوه‌گێرِی له وه‌ڵاتانی دیكه، به فیرِۆ ده‌چێ. ده‌وڵه‌تی هه‌ڵبژێردراو له‌ئێران ده‌بێ داهاتی نه‌وت و گازو باقی سه‌رچاوه سرووشتیه‌كان بۆ خزمه‌تی جه‌ماوه‌ر به‌كار بێنێ و دامه‌زراوه‌و كارخانه‌ی جۆراوجۆری پیشه‌سازی له سه‌رانسه‌ری ئێراندا و به‌بێ جیاوازی دامه‌زرێنێ. ب ـ زه‌وی و پانتاییه‌كان به جووتیاران ده‌درێ و ده‌وڵه‌ت له‌سه‌ریه‌تی یارمه‌تی و هاوكاریی جووتیاران بكا، بۆ ئه‌وه‌ی جوتیاران به‌شێوه‌ی زانستیانه به‌روبوومه‌كانیان به‌رهه‌م بێنن. سه‌رچاوه سرووشتیه‌كانی وه‌ك: ئاو، له‌وه‌رِگه، لێرِه‌وار، هه‌وارگه‌كان، سامانی گشتین و ده‌بێ سوودیان بۆ تێكرِای جه‌ماوه‌ر بێ و هیچ ده‌سته‌و لایه‌نێك مافی نیه به‌بیانووی خاوه‌نداریه‌تی ده‌ستیان به‌سه‌ردا بگرێ. ج ـ زۆربه‌ی جه‌ماوه‌ری كوردستان له هه‌ژاریدا ده‌ژین، ئه‌ركی حكوومه‌تی كوردستانه كه هه‌وڵ بۆ باش كردنی ژیانی جه‌ماوه‌ری كوردستان بدات، ده‌بێ حكوومه‌تی ناوه‌ندیش له‌و پێوه‌ندیه‌دا بودجه‌و پووڵی پێویست بۆ قه‌ره‌بوو كردنه‌وه‌ی زه‌ره‌رو زیانه‌كان و لاچوونی هه‌ژاری و برسیه‌تی له كوردستان ته‌رخان بكا. هه‌روه‌ها حكوومه‌تی كوردستان ده‌بێ هاوكاریی سه‌رمایه‌داران بكات تا بتوانن به‌ئاسانی دامه‌زراوه‌ی ئابووری و پیشه‌سازی له كوردستان دامه‌زرێنن و رێگه خۆش بكات بۆ هاتنی سه‌رمایه‌دارانی خارجی، بۆ ئه‌وه‌ی ئابووریی كوردستان گه‌شه بكا. د ـ حكوومه‌تی كوردستان بۆ گه‌شه‌پێدانی كشت و كاڵ پێویسته به هه‌موو شێوه‌یێك یارمه‌تیی جووتیاران بدا و قه‌رزیان بداتێ تا ئامێری كشت وكاڵی پێ دابین بكه‌ن. هه‌روه‌ها حكوومه‌ت ده‌بێ به‌رهه‌مه‌كانی جووتیاران به‌نرخی باش بكرِێته‌وه‌و ئه‌ندازیار و شاره‌زا و پسپۆرِی كه‌شاوه‌رزی و ئاژه‌ڵداری به‌خۆرِایی بۆ چاوه‌دێری كشت و كاڵ و باغه‌كان و ئاژه‌ڵه‌كان راسپێرێ. و ده‌بێ كه‌شاوه‌رزان و باغداران و ئاژه‌ڵداران باربێنێ بۆ ئه‌وه‌ی به‌شێوه زانستیه‌كان كاری كشت وكاڵ و باغه‌وانی و ئاژه‌ڵداری بكه‌ن. ده‌رمان رشتن و كوتان و چاره‌سه‌ر كردنی نه‌خۆشیه‌كانیش له‌ئه‌ستۆی حكوومه‌تی كوردستانه و هه‌روه‌ها له ووشكه‌ساڵیدا هاوكاریی ئاژه‌ڵداران بكرێ و له‌وه‌رِ بۆ ئاژه‌ڵه‌كان به‌نرخی كه‌م له‌لایه‌ن وه‌زاره‌تی كشت و كاڵه‌وه دابین بكرێ. ئامانجه فه‌رهه‌نگیه‌كان: الف ـ پێویسته حكوومه‌تی كوردستان بۆ زیندوو راگرتن و نۆژه‌نكردنه‌وه‌ی شوێنه‌واره مێژوویی و فه‌رهه‌نگیه‌كان و به‌رزكردنه‌وه‌ی هوشیاری و زانیاری له‌كوردستان، هه‌نگاوی كاریگه‌ر هه‌ڵگرێ و هاوكاری و یارمه‌تیی پێویست بۆ نووسه‌ران و هونه‌رمه‌ندان ته‌رخان بكرێ و ناوه‌ندی جیاجیایان بۆ دامه‌زرێندرێ و گرینگی بدات به كتێب و نووسراوه‌كان و رۆژنامه‌نووسان و به‌رهه‌مه‌كانیان. دابین كردنی ئازادیی راگه‌یاندن و رۆژنامه‌وانی ئه‌ركێكی گرینگی سه‌رشانی حكوومه‌تی هه‌رێمی كوردستانه و ده‌بێ به‌رهه‌می هونه‌رمه‌ندان به‌هێند بگرێ و هه‌وڵ بدرێ سینه‌ما و شانۆ گه‌شه بستێنێ و یارمه‌تیی به‌رهه‌م هێنه‌رانی سینه‌مایی و ته‌له‌فزیۆنی بدرێ تا سه‌ربه‌ستانه‌و به‌بێ كه‌م و كورِی ئه‌ركه‌كانیان كه بۆ خزمه‌تی فه‌رهه‌نگی نه‌ته‌وه‌ییه، به‌ره‌وپێش به‌رن. ب ـ خوێندنی سه‌ره‌تایی ئیجباریه‌و حكومه‌تی كوردستان ده‌بێ هاوكاریی خوێندكاران بكا تا كۆتایی هاتنی خوێندنی دواناوه‌ندی (ده‌بیرستان)، و قه‌رز بدا به خوێندكارانی زانستگاكان و په‌یمانگاكان و هه‌روه‌ها ئه‌و گه‌وره سالانه‌ی ئاره‌زووی خوێندنیان هه‌یه هاوكاری بكرێن. ج ـ پێویسته دانشگا و ناوه‌نده‌كانی زانستی و خوێندن له‌كوردستان گرینگییان پێ بدرێ و ئوستادانی دانشگا و مامۆستایانی مه‌دره‌سه‌كان، مووچه‌ی شیاو و مانگانه‌ی ته‌واویان بدرێتێ. هه‌روه‌ها حكومه‌ت هاوكاری خوێندكارانی كورد له ده‌ره‌وه‌ی كوردستان بكا بۆ فێربوونی زمانی كوردی. دانشگاكان و مه‌دره‌سه‌كان، زانست و عیلمی سه‌رده‌میانه‌یان تێدا بخوێندرێ و هه‌موو مه‌دره‌سه‌و دانشگاكان، تێكرِای كه‌ل و په‌ل و پێداویستیه‌كانیان بۆ خوێندن، وه‌ك كتێبخانه و كامپیوتێر و ژووری تاقیكردنه‌وه و ژووری میكانیكی و پیشه‌سازی تێدا دامه‌زرێندرێ و رێگه نه‌درێ له مه‌دره‌سه‌و دانشگا بێ رێزی به مامۆستا و خوێندكار و قوتابی بكرێ. هه‌ر وه‌ها حكومه‌تی كوردستان یارمه‌تی دانشجۆكان بدات بۆ خوێندن له ده‌ره‌وه‌ی وه‌ڵات. د ـ پێویسته حكوومه‌تی كوردستان هاوكاریی مامۆستایانی ئایینی ئیسلام و باقی دینه‌كانی دیكه بكا و یارمه‌تیی و چاودێری مه‌دره‌سه و ناوه‌نده دینیه‌كان بكا. موچه و كۆمه‌گی شیاو بۆ مامۆستایانی ئایینیی كوردستان ته‌رخان بكرێ. هه‌روه‌ها ده‌بێ رێز بۆ ناوه‌نده‌كان و شوێنه پیرۆزه‌كانی ئایین و مه‌زهه‌به جۆراوجۆره‌كان داندرێ و حكوومه‌ت چاودێری و هاوكارییان بكا. كار و باری ته‌ندرووستی و كۆمه‌ڵایه‌تی: الف ـ حكوومه‌تی كوردستان له دامه‌زراندنی نه‌خۆشخانه‌و ده‌رمانگا، له شارو دێهاته‌كانی كوردستان به‌رپرسه و ده‌بێ تاكه‌كانی كوردستان بیمه‌ی ده‌رمانی بكرێن و تیماركردن و پێرِاگه‌یشتن به نه‌خۆش به نرخێكی زۆر كه‌م بێ و بۆ منداڵان و خانه‌واده‌ی شه‌هیدانی كوردستان و كه‌م ئه‌ندامان به‌خۆرِایی بێ. ب ـ سازمانی خه‌بات ی كوردستانی ئێران باوه‌رِی وایه كه له كۆن تا ئێستا به هۆی باری ناله‌باری ژیان و هه‌روه‌ها شێوه‌ی خراپی بار هاتنی كۆمه‌ڵایه‌تی و داب و نه‌ریته ناله‌باره‌كان، زوڵم و زۆری له راده‌به‌ده‌ر له منداڵان و لاوان كراوه. هه‌ر بۆیه ده‌بێ بۆ پاراستن و ده‌سته‌به‌ركرانی ماف و ئازادیه‌كان و خۆشگوزه‌رانی منداڵان و لاوان هه‌وڵی كاریگه‌ر و جیددی بدرێ و رێگه نه‌درێ هیچ كه‌س و هیچ ده‌سته‌یێك منداڵان و لاوان بچه‌وسێننه‌وه و به قازانجی خۆیان و به زیانی منداڵان كه‌ڵكیان لێ وه‌رگرن، و پێویسته منداڵان له باری خوێندن و بارهێنانی سه‌رده‌میانه، هه‌لی له باریان بۆ دابین بكرێ و بتوانن وه‌ك نه‌وه‌ی داهاتووی كۆمه‌ڵ خزمه‌تی گه‌وره به گه‌ل و نیشتمان بكه‌ن. ج ـ سازمانی خه‌بات باوه‌رِی وایه حكومه‌تی كوردستان بۆ ریشه‌كێش كردنی نه‌خۆشی ئیعتیاد و ئیدز و سه‌رجه‌م دیارده نه‌شیاوه‌كان له كۆمه‌ڵگای كوردستان زۆر به جیددی هه‌وڵ بدات. د ـ بۆ بوژاندنه‌وه‌ی بژیوی هه‌ژارانی كوردستان ساڵانه بودجه‌یێك له‌لایه‌ن حكومه‌تی كوردستانه‌وه دیاری بكرێ و به چاودێری به‌شی دارایی پارڵمان به سه‌ریاندا دابه‌ش بكرێ. هه‌روه‌ها هه‌وڵ بدرێ هه‌لی كار بۆ بێكاران و هه‌ژاران بره‌خسێندرێ. ه ـ جاده و رێگه‌وبان له‌كوردستان خراپه، حكوومه‌تی كوردستان ده‌بێ بۆ درووست كردنی جاده‌و رێگه‌وبان به‌شێوه‌ی سه‌رده‌میانه هه‌نگاوی پێویست و به په‌له هه‌ڵگرێ و بودجه و پووڵ بۆ ئه‌و مه‌به‌سته ته‌رخان بكرێ. وـ ناوه‌نده‌كانی وه‌رزش له‌زۆربه‌ی شاره‌كانی كوردستان كه‌من، حكومه‌تی كوردستان ده‌بێ له داهاتوودا له‌هه‌وڵی په‌ره‌پێدانیان بێ و هاوكاری وه‌رزشكاران بكا. سیاسه‌تی ده‌ره‌وه: الف ـ حكوومه‌تی ناوه‌ندی له‌ئێران ده‌بێ له رێكخراوی نه‌ته‌وه‌یه‌كگرتووه‌كان سیاسه‌تی درووست و ئوسوولی و بێ لایه‌نانه‌ی هه‌بێ. هه‌وڵ بۆ ئاشتیی جیهانی بدا و سه‌ربه‌ستیی سیاسی و ئابووری و فه‌رهه‌نگی و نیزامی ببێ. په‌یره‌وی سیاسه‌تی رێزگرتنی به‌رانبه‌ر بێ و قازانجه نه‌ته‌وه‌ییه‌كان له‌به‌رچاو بگرێ. ب ـ حكومه‌تی ناوه‌ندی ده‌بێ ده‌ست له كاروباری وه‌ڵاتان وه‌رنه‌دات و خۆی له‌كێشه ناوچه‌یی و جیهانیه‌كان دوور راگرێ و په‌نای مرۆڤه سیاسی و لێقه‌وماوه‌كان بدات. پشتگیری خه‌باتی سیاسی و ئازادیخوازی كورد و نه‌ته‌وه‌كانی دیكه بكا. ئه‌گه‌ر حكومه‌تی ناوه‌ندی پێبه‌ند نه‌بوو، نوێنه‌رانی خه‌ڵك كێشه‌كه به گه‌لاڵه‌یێك بداته پارڵه‌مان. ج ـ حكوومه‌تی كوردستان مافی ده‌بێ یارمه‌تیی خوشك و براكانی كورد له پارچه‌كانی دیكه‌ی كوردستان بدا و په‌نای سیاسییان له ئێران و كوردستان بۆ ده‌سته‌به‌ر كا و به‌پێی توانا و به‌بێ ده‌ست تێوه‌ردان بۆ رزگارییان له‌ده‌ست سته‌م و چه‌وساندنه‌وه هاوكارییان بكا. د ـ دیپلۆماته كورده‌كان له سه‌فاره‌ت و ناوه‌نده‌كانی دیپلۆماسیی ئێران له وه‌ڵاتانی جیهان و نه‌ته‌وه‌یه‌كگرتووه‌كان وه‌ك نوێنه‌ر به‌شدار بن و ده‌بێ له هه‌ل و مه‌رجی سیاسیه‌تی ده‌ره‌وییشدا حكوومه‌تی كوردستان ئاگاداریی هه‌بێ. په‌یره‌وی ناوخۆیی به‌ندی یه‌كه‌م: ناو پێناسه‌ی سازمان: الف ـ ناو: سازمانی خه‌بات ی كوردستانی ئێران ب ـ دانیشتوانی كوردستان به‌و مه‌رجانه‌ی له به‌ندی دووهه‌مدا باسیان ده‌كرێ، ده‌توانن له سازمانی خه‌باتدا ببن به ئه‌ندام. ج ـ سازمانی خه‌بات ی كوردستانی ئێران هێزێكی نه‌ته‌وه‌یی و نیشتمانیه و له‌سه‌ر باوه‌رِ به ئازادی، تێكۆشانی نه‌ته‌وه‌یی خۆی درێژه پێ ده‌دا، بۆ گه‌یشتن به مافی هاونیشتمانانی كوردستان. د ـ سازمانی خه‌بات ی كوردستانی ئێران، بۆ رزگاری كورد و ده‌سته‌به‌ركرانی ئازادی و رووخانی رژیمی ویلایه‌تی فه‌قیه و دامه‌زرانی حكومه‌تێكی هه‌ڵبژێردراو و دیموكراتیك له ئێران و ده‌سته‌به‌ركرانی مافه ره‌واكانی هاونیشتمانانی كوردستان تێ ده‌كۆشێ. به‌ندی دووهه‌م: مه‌رجی ئه‌ندام بوون: الف ـ تێكرِای هاونیشتمانیانی كوردستان و هه‌موو كوردێكی دانیشتووی ئێران كه ته‌مه‌نیان له ١٨ ساڵ كه‌متر نه‌بێ، ده‌توانن ببنه ئه‌ندام، به‌و مه‌رجانه‌ی خواره‌وه. ب ـ باوه‌رِی به به‌رنامه‌و په‌یره‌وی ناوخۆیی سازمان هه‌بێ. ج ـ تێكۆشان و چالاكی له یه‌كێك له شانه‌كانی سازمانی خه‌باتدا هه‌بێ. یان پێوه‌ندی به یه‌كێك له بنكه‌كانی سازمانه‌وه هه‌بێ. د ـ مانگانه‌ی ئه‌ندامه‌تی بدا. ه ـ ده‌ست و دڵ پاك و شۆرِشگێرِ بێ و پێوه‌ندیی به دژمنانی گه‌لی كورده‌وه نه‌بێ و دژایه‌تیی ئایین و باوه‌ره پیرۆزه‌كان نه‌كا و له پێناو قازانجه‌كانی كۆمه‌ڵانی خه‌ڵكی كوردستان تێ بكۆشێ. و ـ خائین به‌گه‌ل و جاسووس و به‌دناو و كۆنه‌په‌رست و ره‌گه‌زپه‌رست ناتوانن ببنه ئه‌ندام له سازمانی خه‌باتدا. ز ـ ئه‌وانه‌ی شیاوی ئه‌ندامه‌تین كاتێك ده‌توانن به ئه‌ندام وه‌ربگیرێن كه له‌لایه‌ن شانه یان ئه‌ندامێكی له‌مێژینه‌ی سازمانه‌وه بناسێندرێن. به‌ندی سێهه‌م: ئه‌ركه‌كانی ئه‌ندام الف ـ به‌پێی په‌یره‌وی سازمان كاربكا و تێبكۆشێ. ب ـ نهێنی پارێز بێ له هه‌ر هه‌ل و مه‌رجێكدا. ج ـ سیاسه‌تی سازمان په‌ره پێ بدا و بیباته ناو كۆمه‌ڵانی خه‌ڵكی كوردستان و ئێران و جیهان. د ـ هه‌وڵ بدا پله‌ی زانیاری به‌ره‌وسه‌ر به‌رێ و بۆ بردنه‌سه‌ری زانیاریی هاونیشتمانانی تێبكۆشێ. ه ـ راپۆرتی مانگانه‌ی خۆی بداته‌وه به ئۆرگانی سه‌ره‌وه‌تر. و ـ هه‌ر نه‌وعه ناوچه‌گه‌رایی و فراكسیون و ده‌سته‌به‌ندی له ریزه‌كانی سازمان به خه‌یانه‌ت به گه‌لی كورد و سازمانی خه‌بات بزانێ. ز ـ هه‌وڵ بدا دۆست و كه‌سانی چالاك بهێنێته ریزه‌كانی سازمانی خه‌باته‌وه و به سیاسیه‌ت و به‌رنامه‌كانی سازمان ئاشنایان بكا. به‌ندی چواره‌م: مافه‌كانی ئه‌ندام الف ـ هه‌ر ئه‌ندامێك مافی پرسیار و نه‌زه‌ردان و ره‌خنه‌گرتنى له‌به‌رانبه‌ر هه‌موو به‌رپرس و ئۆرگانێكدا هه‌یه، له رووبه‌رِوو حزووری. ب ـ هه‌موو ئه‌ندامێك ده‌توانێ خۆی بپاڵێوێ له هه‌ڵبژاردنه‌كاندا و له ده‌نگدانیشدا به‌شدار بێ. به‌لام هه‌ر ئه‌ندامێك ماوه‌ی دوو ساڵ خزمه‌تی له ریزه‌كانی سازماندا هه‌بێ، ده‌توانێ خۆی بۆ ئه‌ندامێتی كۆمیته‌ی ناوه‌ندی بپاڵێوێ. ج ـ ده‌بێ بۆ لێپرسینه‌وه له سه‌رپێچیی هه‌ر ئه‌ندامێك دوای كۆبوونه‌وه‌ی به‌رپرسان بانگ بكرێ و قسه‌ی له‌گه‌ڵ بكرێ و سزاكه‌ی پێ راگه‌یێندرێ و گوێ له‌داواكانیشی بگیرێ. به‌ندی پێنجه‌م: سزادانی ئه‌ندام له بێ نه‌زمیدا: الف ـ سه‌ركۆنه كردن و لێپرسینه‌وه له هه‌ڵه‌كان. ب ـ وه‌رگرتنه‌وه‌ی به‌رپرسایه‌تی. ج ـ هه‌ڵ په‌ساردن و دوورخستنه‌وه بۆماوه‌ی ٣ مانگ. د ـ ئه‌گه‌ر ئه‌و خاڵانه‌ی سه‌ره‌وه كاریگه‌ر نه‌بوو، ده‌ركردن له سازمان. به‌ندی شه‌شه‌م: قه‌واره‌ی سازمان: الف ـ ئۆرگانه‌كان به‌پێی هه‌ڵبژاردن ده‌بێ له‌خواره‌وه بۆ سه‌ره‌وه كه مایه‌تی په‌یره‌وی زۆرینه ده‌كات. ب ـ بۆ هه‌موو ئه‌ندامێك نه‌زم و نیزام وه‌ك یه‌كه‌و هه‌موویان ده‌بێ دسیپلین و رێ و شوێنه‌كانی ته‌شكیلاتی بپارێزن. ج ـ برِیاره‌كانی سازمان به‌ده‌نگی زۆرینه‌بێ و هیچ ئه‌ندامێك به‌ته‌نیا له‌سه‌ر مه‌سه‌له چاره‌نووس ساز و گرینگه‌كان برِیار نه‌دات. به‌ندی حه‌وته‌م: سه‌ركردایه‌تی: رێبه‌رایه‌تیی هه‌ڵبژێردراوی سازمان ١١ كه‌سه كه له ٧ ئه‌ندامی كۆمیته‌ی ناوه‌ندی و دوو جێگر و دوو راوێژكار پێك دێ و به‌رزترین ئۆرگانی به‌رِێوه‌به‌ری سازمانه كه به‌شێوه‌ی كاتی كار و ئه‌ركه‌كانی سازمان به‌رِێوه ده‌با و كاروباری سیاسی، نیزامی، ئیداری، ماڵی، ته‌بلیغات و چاپه‌مه‌نی و باقی ئۆرگانه‌كانی دیكه‌ی له‌ئه‌ستۆیه. لانیكه‌م مانگێ جارێك كۆبوونه‌وه پێك دێنێ و هه‌روه‌ها شه‌ش مانگ و لانی زۆری ساڵێك پلۆنیۆم ده‌گرێ و سازمان هه‌ر ٣ ساڵ جارێك كۆنگره ده‌به‌ستێ، ئه‌گه‌ر هه‌ل و مه‌رج موناسیب بوو. ئه‌گه‌ر كونگره نه‌گیرا سه‌ركردایه‌تیی سازمان به‌پێی پێویست و به بیرورِا گۆرِینه‌وه له‌گه‌ڵ كادره پێشكه‌وتووه‌كان، برِیاری له سه‌ر ده‌دا. سنوورێك بۆ ده‌سه‌ڵاتی كۆنگره نیه و كۆنگره ده‌توانێ رێبازی سازمان و هه‌ر نه‌وعه ئاڵ و گۆرِێكی فیكری و تكنیكی له سازماندا درووست بكا. به‌رپرسی رێكخراو و ناوه‌نده مه‌ده‌نیه‌كانی سازمانی خه‌بات سیستماتیك پله راوێژكاری كۆمیته‌ی ناوه‌ندیان ده‌درێتێ. كۆمیته‌ی سه‌ركردایه‌تی،به‌رێوه‌به‌رى گشتى هه‌ڵده‌بژێرێ. به‌ندی هه‌شته‌م: چۆنیه‌تی رێكخراوو كۆمیته‌كان: ره‌گی رێكخراو شانه‌یه كه له ٣ كه‌س كه‌متر نه‌بێ و له پێنج كه‌س زیاتر نیه. له‌كۆی ٣ شانه رێكخراو و كۆمیته پێك دێ و له كۆی چه‌ند كۆمیته‌ی ناوچه‌یی، كۆمیته‌ی شارستان پێك دێت. كۆمیته‌كان برِیارو راسپێردراوه‌كانی سه‌ركردایه‌تی سازمان ده‌به‌نه ناو كۆمه‌ڵانی خه‌ڵكی كوردستان و جێ به‌جێی ده‌كه‌ن. كۆمیته‌ی سه‌ركردایه‌تیی سازمان یارمه‌تی و ئه‌ندامه‌تی مانگانه‌ی ئه‌ندام و لایه‌نگران له‌گه‌ڵ داهاته‌كانی دیكه‌ی سازمان به‌شێوه‌ی ئوسوولی، خه‌رجی سازمان و ئۆرگانه‌كانی ده‌كا و سه‌رپه‌رستی ئه‌و خه‌رجییانه و داهاته‌كان ده‌كا.\nماڵپەڕی ناوەندیی رێکخراو\nوەرگیراو لە «https://ckb.wikipedia.org/w/index.php?title=ڕێکخراوەی_خەباتی_شۆڕشگێڕی_کوردستان&oldid=942376»\nئەم پەڕەیە دواجار لە ٠٠:١١ی ٢٢ی نیسانی ٢٠٢٢ نوێ کراوەتەوە.


پەیمانی لۆزان - ویکیپیدیا، ئینسایکڵۆپیدیای ئازاد\n(ڕەوانەکراوە لە پەیماننامەی لۆزانەوە)\nتابلۆی یادگاری ڕێکەوتننامەکە لە میوانخانەی شاتۆ دوئوشی شاری لۆزان.\nپەیمانی لۆزان ٢٤ی تەممووزی ١٩٢٣ دوای کۆنگرەیەک لە شاری لۆزان لە سویس بەسترابوو ئیمزاکرا. کۆنگرەکە لە مانگی تشرینی دوومی ١٩٢٢دا دەستی پێکرد و لە ٣٠ی کانوونی دوەمی ١٩٢٣دا لەبەر نەگەشتنە ئەنجام بڵاوی لێکرا، دواتر دیسان دەستی پیکردەوە و لە ٢٤ی تەممووزی ١٩٢٣دا ئیمزاکرا. ڕێوڕەسمی ئیمزاکردنەکە لە شاتۆ دوڕومینی شاری لۆزان ئیمزاکرا، سەرکردە بەشداربوەکان لە ئو ڕاقی "شاتۆ دو ئوشی مابوونەوە و تابلۆیەکی ڕێکەوتننامەکە لە لۆبی ئوتێلەکەدا ھەڵواسراوە.\nمەبەست لە کۆنگرەکە باسکردنی کێشەکانی نێوان تورکیا و یۆنان و بەستنی ڕێکەوتنێکی نوێی ئاشتی بوو لەگەڵ تورکیای کەمالی بۆ ئەوەی پەیمانی لۆزان شوێنی پەیمانی سێڤر بگرێتەوە، ئەو پەیمانەی کە نە تورکیای کەمالی و نە ھاوپەیمانان ناوەڕۆکیان جێبەجێ کردبوو، لەم کۆنگرەیەدا گەلێک بابەتی تایبەت بە کێشە ناوچەیی و سیاسییەکان و چارەسەرکردنی کێشەی موسڵ و سیستمی تەنکە دەریایییەکان و کێشەی سیستمی ئیمتیازی بێگانە و کێشە ئابووری و دارایییەکانی وەک قەرزی گشتی عوسمانی و پاراستنی بەرژەوەندی ئابووریی بێگانە خرانە بەر باس و گفتوگۆ. کۆنگرەی لۆزان کە پەیمانی لۆزانی لێ کەوتەوە، زەبرێکی کاریگەری لە مەسەلەی کورد و کێشە ڕەواکەی داو نەی ھێشت ئاوات و داخوازییەکانی کورد بەپێی پەیمانی سێڤر بێتە دی.\nعیسمەت ئینۆنۆ (دەوڵەتی تورکیا)\nلۆرد کورزون (بەریتانیا)\nئەلیفتھیرۆس ڤێنیزێلۆس (یۆنان)\nجۆزەف گروو، نوێنەری ئەمریکا لە سویسرا.\nڕێکەوتننامەکە پێکھاتوە لە ١٤٣ بڕگە کە ھەندێکیان لەم بەشانەدان:\nبەشەکانی ڕێکەوتننامەی لۆزان\nبەشی I بڕگە سیاسییەکان\nبەشی II بڕگە دارایییەکان\nبەشی III. بڕگە ئابوورییەکان\nبەشی IV گەیاندن و پرسە پاکسازییەکان\nبەشی V. دابینکارییە جیاجیاکان\nبەشی IV. ڕێکەوتنی ڕێزگرتن لە مەرجەکانی نیشتەجێبوون و کار و دەسەڵات\nبەشی V ڕێکەوتنی بازاڕ\nبەشی VI ڕێکەوتن لەسەر ئاڵوگۆڕی ھاوڵاتی تورکی و یۆنانی\nبەشی VII ڕێکەوتنی نێوان یۆنان و تورکیا ڕێزگرتنی قەرەبووکردنەوەی دوولایەنەی ھاوڵاتیان و گۆڕینەوەی گیراوانی شەڕ.\nبەشی VIII جاڕنامە دەربارەی دەرکردنی لێبوردنی گشتی\nبەشی IX جاڕنامە دەربارەی موڵکی موسڵمانانی ناو یۆنان\nبەشی X جاڕنامە دەربارەی مەسەلە پاکسازییەکانی ناو تورکیا\nبەشی XI جاڕنامە دەربارەی بەڕێوەبردنی دادپەروەری لە تورکیا\nبەشی XII پرۆتۆکۆلی دابینکردنی ھەندێ دانپیانان دەربارەی دەوڵەتی عوسمانی\n^ Joseph Grew (Feb. 15, 1954). "The Peace Conference of Lausanne, 1922-1923". پارامەترەکە |ناو= پشتگوێ خرا (یارمەتی); پارامەترەکە |خولاو= پشتگوێ خرا (یارمەتی); پارامەترەکە |ڕێکەوت= پشتگوێ خرا (یارمەتی); بەدواداچوون بۆ ڕێکەوت بکە لە: |date= (یارمەتی)\nوەرگیراو لە «https://ckb.wikipedia.org/w/index.php?title=پەیمانی_لۆزان&oldid=700224»\nپەیماننامەکان، بەسرانی ١٩٢٣\nتورکیا لە ١٩٢٣\nئەم پەڕەیە دواجار لە ٠٨:٢١ی ١٢ی تەممووزی ٢٠٢٠ نوێ کراوەتەوە.


መክብብ 3 NASV - ژیرمەندی 3 KSS\n2لەدایکبوون کاتی خۆی هەیە و مردنیش کاتی خۆی،\nچاندن کاتی خۆی هەیە و هەڵکێشانی چێنراویش کاتی خۆی،\n3کوشتن کاتی خۆی هەیە و چاکبوونەوەش کاتی خۆی،\nڕووخاندن کاتی خۆی هەیە و بنیادنانیش کاتی خۆی،\n4گریان کاتی خۆی هەیە و پێکەنینیش کاتی خۆی،\n5بەرد بڵاوکردنەوە کاتی خۆی هەیە و بەرد کۆکردنەوە کاتی خۆی،\n6کۆڵدان کاتی خۆی هەیە و کۆڵنەدان کاتی خۆی،\n7دڕاندن کاتی خۆی هەیە و دوورینەوە کاتی خۆی،\n8خۆشویستن کاتی خۆی هەیە و ڕق کاتی خۆی،\n9کرێکار چی بۆ دەمێنێتەوە لەوەی خۆی پێوە ماندوو دەکات؟ 10ئەو بارەم بینی کە خودا داویەتی بە ئادەمیزاد هەتا هەڵیبگرن. 11خودا هەموو شتێکی دروستکرد کە لە کاتی خۆیدا جوان بێت، هەروەها وای کرد مرۆڤ هەستی ژیانی هەتاهەتایی هەبێت؛ لەگەڵ ئەوەشدا کەس ناتوانێت لە بنجوبنەوانی کاری خودا تێبگات، لە سەرەتاوە هەتا کۆتایی. 12جا زانیم کە لەوە باشتر نییە بۆ مرۆڤ کە پێی دڵخۆش بێت و چاکە بکات لە ژیانیدا. 13هەروەها کە هەموو مرۆڤێک بخوات و بخواتەوە و چێژ لە هەموو ماندووبوونەکەی ببینێت، ئەوە دیاری خودایە. 14زانیم کە هەموو ئەوەی خودا ئەنجامی دەدات بۆ هەتاهەتایە، هیچی بۆ زیاد ناکرێت و هیچیشی کەم ناکرێتەوە. خودا کردوویەتی بۆ ئەوەی خەڵک لێی بترسن.\n15ئەوەی هەیە پێشتر هەبووە،\n16هەروەها لەسەر زەوی بینیم:\n17جا لە دڵی خۆمدا گوتم:\n18من لە دڵی خۆمدا گوتم: «سەبارەت بە ئادەمیزاد، خودا تاقییان دەکاتەوە بۆ ئەوەی تێیانبگەیەنێت کە ئاژەڵ چۆنە ئەوانیش بەو شێوەیەن. 19بێگومان چارەنووسی مرۆڤ هەروەک چارەنووسی ئاژەڵە، چونکە مردنی ئەمیان وەک مردنی ئەویانە و یەک هەناسە بۆ هەردووکیانە، مرۆڤ هیچی لە ئاژەڵ زیاتر نییە. بێگومان هەرچی هەیە بێ واتایە. 20هەموو بۆ یەک شوێن دەڕۆن: هەردووکیان لە خۆڵەوە هاتن و دەشگەڕێنەوە بۆ خۆڵ. 21کێ دەزانێت: ئایا ڕۆحی ئادەمیزاد بەرەو سەرەوە هەڵدەکشێت یان ڕۆحی ئاژەڵ بەرەو خوارەوە بۆ زەوی دادەبەزێت؟»\n22ئیتر بینیم لەوە باشتر نییە کە مرۆڤ بە کارەکەی دڵخۆش بێت، لەبەر ئەوەی ئەمە بەشی ئەوە، چونکە کێ دەیبینێت بۆ ئەوەی بیگێڕێتەوە کە لەدوای ئەو چی دەبێت؟